PETRONAS anugerah kontrak FEED bagi Projek LNG berdekatan Pantai Sabah

KUALA LUMPUR: Petroliam Nasional Bhd (PETRONAS) menganugerahkah dua kontrak Reka Bentuk Kejuruteraan Front End (FEED) kepada konsortium JGC Corporation-Samsung Heavy Industries dan juga SAIPEM Spa.

Langkah itu merupakan sebahagian daripada pertandingan reka bentuk dwi FEED antarabangsa bagi projek gas asli cecair (LNG) berdekatan pantai di Sabah, kata PETRONAS dalam satu kenyataan semalam.

Projek itu dengan kapasiti minimum 2.0 juta tan setahun (MTPA), merupakan yang pertama seumpamanya di Malaysia.

“Pertandingan reka bentuk FEED itu dijangka berlangsung selama 10 bulan dengan Keputusan Pelaburan Akhir (FID) dirancang pada akhir 2022.

“Tertakluk kepada FID, kontraktor yang memenangi kontrak FEED akan dipindahkan ke fasa Kejuruteraan, Pemerolehan, Pembinaan dan Pengoperasian.

“Loji LNG berdekatan pantai itu dijangka sedia untuk dimulakan pada akhir 2026,” katanya.

Menurut PETRONAS, reka bentuk dan pembinaan loji berdekatan pantai dijangka lebih mudah dan selepas siap kelak berpotensi dapat meningkatkan masa pengeluaran kerana ia terletak di kawasan teluk yang terlindung berbanding kemudahan LNG terapung luar pantai di laut terbuka.

Naib Presiden Eksekutif dan Ketua Pegawai Eksekutif Gas dan Tenaga Baharu PETRONAS, Adnan Zainal Abidin berkata, kumpulan itu terus menyediakan akses yang lebih baik kepada sumber tenaga lebih bersih seperti gas asli.

“Pembangunan loji LNG berdekatan pantai pertama Sabah itu mencerminkan kepakaran teknologi kami yang mana kami terus menginovasikan penyelesaian moden untuk menjana keuntungan daripada sumber gas dengan cara yang dioptimumkan dan mesra alam,” katanya.

Selepas siap kelak, loji LNG berdekatan pantai itu dijangka meningkatkan pengeluaran LNG PETRONAS daripada kemudahan LNG terapung daripada 2.7 MTPA kepada 4.7 MTPA.

Ketika ini, PETRONAS mengendalikan dua kemudahan LNG terapung, PFLNG SATU dan PFLNG DUA, masing-masing di lapangan gas luar pantai Kebabangan dan Rotan.- Bernama

See author's posts


Tambang bas ditetapkan RM1

MIRI: Kementerian Pengangkutan Sarawak semalam mengumumkan kadar rata tambang perkhidmatan awam bagi bas henti-henti di empat bandar utama di negeri ini kini ditetapkan pada RM1.

Menterinya, Datuk Lee Kim Shin berkata, syarikat bas di bandar raya Kuching dan Miri, bandar Sibu dan Sarikei yang diisytiharkan zon hijau dan kuning pandemik Covid-19 kini boleh beroperasi dengan kadar tambang RM1 itu.

Menurutnya, tiga syarikat bas di bandar raya Miri iaitu Miri City Bus Sdn Bhd, Miri Belait Transport Co. Bhd dan Miri Transport Co. Bhd akan memulaksan operasi dengan kadar tambang RM1 itu pada 18 Mei ini.

“Pelaksanaan tambang kadar rata RM1 telah tertangguh berikutan pandemik Covid-19. Namun, Jawatankuasa Pengurusan Bencana Negeri baru-baru ini telah memberi kebenaran kepada syarikat-syarikat bas di zon hijau dan kuning meneruskan operasi mereka.

“Dengan kebenaran itu syarikat-syarikat bas di Miri, Sibu, Sarikei dan kini Kuching yang telah diisytiharkan sebagai zon kuning boleh memulakan operasi masing-masing,” katanya dalam satu kenyataan semalam.

Lee berkata, semua syarikat bas yang ingin memulakan operasi perlu mematuhi prosedur operasi standard (SOP) yang telah ditetapkan bagi mengelakkan terdedah dengan penularan pandemik Covid-19 di samping memaklumkan jadual serta laluan kepada orang ramai melalui media massa.

Katanya, kajian yang dibuat kementeriannya sebelum ini mendapati perkhidmatan bas henti-henti di negeri ini merekodkan penurunan jumlah penumpang dan antara alasannya ialah persaingan sengit daripada perkhidmatan awam lain seperti van dan e-hailing.

“Bagi menangani cabaran dihadapi syarikat bas dan membantu pengguna khususnya daripada kalangan kumpulan pendapatan rendah, Kementerian Pengangkutan Sarawak telah mengemukakan cadangan pelaksanaan tambang kadar rata RM1 di Sarawak,” jelasnya.

Beliau berkata, cadangan itu merupakan manifestasi kerajaan negeri Sarawak untuk membantu syarikat bas meningkatkan perkhidmatan dan menjaga kepentingan golongan berpendapatan rendah yang bergantung kepada bas untuk memenuhi keperluan mobiliti mereka.

Katanya, objektif utama pelaksanaan itu adalah untuk menggalakkan orang ramai menggunakan perkhidmatan awam seperti bas selain memberi peluang kepada syarikat-syarikat bas meningkatkan perkhidmatan dan membantu mengurangkan kesesakan trafik di bandar negeri ini. – Bernama

See author's posts


Warganegara Malaysia wajib isi borang pengisytiharan kesihatan

KUCHING: Warganegara Malaysia dari Semenanjung, Sabah dan Labuan yang masuk ke Sarawak, tidak perlu memohon dan mengisi borang EnterSarawak.

Sekretariat Jawatankuasa Pengurusan Bencana Negeri (JPBN) berkata walau bagaimanapun Borang Pengisytiharan Kesihatan (E-Health Declaration Form) masih wajib diisi.

“Bagi warganegara asing dan warganegara Malaysia yang tiba atau transit dari luar negara, mereka masih perlu memohon dan mengisi borang EnterSarawak dan Borang PengisytiharanKesihatan (E-Health Declaration Form),” katanya bagi tatacara kemasukan ke Sarawak dalam laporan harian Covid -19 di Sarawak, semalam.

Beliau menambah bagi tatacara kuarantin di Sarawak (kuarantin di Hotel), semua warganegara Malaysia dari Semenanjung, Sabah dan Labuan yang masuk ke Sarawak yang destinasi terakhir mereka di kawasan pedalaman dan jauh dari Klinik Kesihatan yang menyediakan kemudahan untuk mengambil sampel COVID-19, akan dikuarantin di hotel.

“Sampel akan diambil pada hari ke-2 dan sekiranya keputusan adalah negatif, barulah mereka dibenarkan balik ke rumah masing-masing,” katanya.

Beliau berkata bagi penumpang yang transit, mereka akan dikuarantin di destinasi terakhir mereka.

“Semua warganegara Malaysia dari Semenanjung, Sabah dan Labuan yang masuk ke Sarawak yang destinasi terakhir mereka di kawasan bandar (Kuching, Samarahan, Serian, Sri Aman, Betong, Sarikei, Sibu, Bintulu, Miri, Limbang dan Lawas) dimana kawasan tersebut ada menyediakan Klinik Kesihatan untuk mengambil sampel Covid -19, mereka akan dipasang “wristband” dan dibenarkan balik ke rumah masing-masing.

“Sampel Covid -19 akan diambil pada hari ke-2 di lokasi Klinik Kesihatan yang berhampiran.

“Sekiranya keputusan adalah negatif, mereka tidak perlu menyambung baki kuarantin,” jelasnya.

Katanya, bagi lapangan terbang yang ada menyediakan pusat saringan, sampel Covid -19 akan diambil terus, setibanya di lapangan terbang.

“Kementerian Kerajaan Tempatan dan Perumahan Sarawak telah membentangkan Garis Panduan (SOP) pembukaan pusat hiburan (karaoke berbilik sahaja) yang dibenarkan untuk beroperasi.

“Manakala pusat karaoke terbuka tidak dibenarkan beroperasi. Arahan ini berkuatkuasa pada 15 Ogos 2020,” katanya.

Oleh Alexandra Lorna

See author's posts


Tuai Selipi Tuai Dipejah; Tuai Rurus Tuai Ditunggah

TUSUN 1

Madamka penyarut Ringin enggau Gerama

Kenyau ari iya nyadi Tuai baru, ngambi alih ari Burung Kejakuh, Burung Kung Kapung lalu belabuh besai bendar pengiruh ti enda putus-putus emparu laya nembiak redak ke dipegai diri-empu. Penyarut nya betumbuh ketegal berebutka pengidup enggau pendiau. Penyarut nya enda ulih diseliahka iya enda diemparu laban endang “Adat ridun nyungkang sembuak.” Sigi tanggung pengawa Tuai mutarka laya enggau kerik indu nembiak sereta enggau nembiak redak ke dipegai diri-empu. Apa-apa penusah, penanggul sekalika penyarut ti nuntung sida, dia nembiak redak mesti mai kes nya nunga Tuai, ngambika minta tulung iya mutar, awakka pekara nya terus padam lalu enda nyadi pekara besai ti tau pulaika dendam, tauka penyarut besai. Enda patut sekali-kali, ku penemu Tuai Kung Kapung, ngelakka laya ke mit seketa-keta enda diatur laban laya ti mit tau nyadi laya ti besai, indah ketegal machis sebatang siti menua tau kemebun!

Hari siti, urung anchau jembui, tekenyit bini Kung Kapung ti benung kenuh-kenuh nyembui leka nyeli bangkit ti deka ditusuk iya ke marik. Peda iya datai seraban gerama. Siku ari sida nya dipeda iya jauh besai agi ari sida bukai. Iya nya dijangka iya tentu tuai raban gerama nya. Iya lalu ngangauka Kung Kapung.

“Oh, sulu, peda nuan dih pemayuh bala gerama. Nyin nya, ngenying bekeringkap,” sapa bini Kung Kapung.

Ninga sapa bini iya, Kung Kapung pen lalu pansut. Meda bala gerama, iya lalu ngelaluka sida duduk.

Jam Kung Kapung baru deka berandau enggau bala gerama, peda datai ga bala ringin. Mayuh bendar bala ringin, ngenying bekelutap niki ari ai. Sida ringin, sebaka enggau bala gerama tadi ga, besai bendar raban. Bisi lelaki, bisi indu. Bisi mit, bisi besai. Ari bala sida nya bisi siku ke nyengala besai agi gamal ari sida bukai. Kung Kapung nyangka iya ke besai nya tentu Tuai sida ringin.

Kebuah Penatai Gerama Enggau Ringin

Meda penatai kedua-dua bengkah raban tak gesah-gesah, Kung Kapung nyangka sida tentu bisi kebuah ti besai deka dibai nunga iya. Nya alai, nadai hari mantaika randau bukai, dia Kung Kapung lalu nanya. Ku iya, “Ka ngangau enda ulih kangau enggau tempalau auh nyawa; ka mesan enda ulih pesan laban nadai kaban mai berita. Nya alai, lalu tusui dia ulih diri, kebuah kita sebuat tu ke datai beraban-raban besai baka tu.”

Ada jampat ringin ke besai gamal nya mantaika dawa diri.

“Enggai laun madahka diri. Aku tu Penghulu raban kami ringin tu. Raban aku tu ti bisi chakah deka didawa ngagai nuan, Tuai. Ukai semuti bechakah kami tu, Tuai. Belaya kami tu!”

“Belaya pen ukai mih tu, Tuai,” ku timbal Penghulu Gerama, “selalu ka bebunuh kami tu!” Mata iya ngenying denggar-denggar baka buah emperekak mansau.

“Ya lapa penemu kita tak sama kasar ari sepiak sepiak munyi nya?” tanya Kung Kapung, betati deka nukuka pun laya bala ringin enggau gerama.

Belaya Ketegal Pemakai

“Badu enda kasar mih didinga nuan, Tuai. Kami tu ga besai bendar pekara dikecharutka. Kami sebala tu nanka kuasa diri-empu, laban tak semua buah tegelam sengili Sungai Ranyai Ngeledi tu enda disadik bala ringin jai nya agi empa kami baka selama. Ukai nya perut charik ringin nya ke nanam tegelam di sekayu ai tu, endang tegelam tumbuh diri,” pia ku tusui Penghulu Gerama, ke bejaku ngarika bala iya.

“Sigi amat. Nya tegeran ti diteritka kami ringin. Tang kebuah kami ke nagang sida agi beridup makai buah tegelam ba dunya ditu, laban anak kami ke tama bubu anak mensia ke beumpanka buah tegelam, bengat mayuh bendar udah mati dipekerit, dipegigitka bala gerama keparat nya!” ku timbal Penghulu Ringin. Lalu dientisingka iya ngeli diri ke tajam gerenyam baka dabung penyayat. Sumit iya nyau getak-getak bai iya bejaku, runtu pedis ati.

“Kami ga bebalas,” ku bala gerama ngenying serengking bejaku nimbal Penghulu Ringin. “Bini anak kami nadai tau ditejuka turun kediri kia-kia enti enda diuluka kami ke lelaki. Kengka bini anak kami ke turun kediri begigaka pengidup, nadai siku agi tepulaika diri. Abis mati dipetangkapka, diperempaka bala ringin ngelusu nya.” Penghulu Gerama nyau kinda-kinda bejalai surut mansang, betul-betul gaya ke ngiga orang deka dilaban berekak.

“Kati enti nuan dih Tuai nulung kami emparu laya tu, laban enggai nyadi kami tu terus belaya, terus bemunsuh sepemanjai umur. Kami dua bansa tu tetap enda teaturka penyarut enggau pangan diri,” ku pinta Penghulu Ringin, mansutka penemu ti bisi ngayanka ati ti sedia deka bebaik enggau bala gerama.

“Kami bansa gerama tu pen nya mih penemu, Tuai Kung Kapung. Nya kebuah kami tak ngemeranika diri mai penyarut tu ngagai nuan. Sebulih-bulih kami pinta atur nuan, laban enggai nyadi kami dua raban bansa tu diau besaruk enti tak majak belaya baka tu,” pia ku Penghulu Gerama, mesuka ati diri ke enggai terus belaya enggau raban bansa ringin.

Ninga nya, Tuai Kung Kapung bekira madamka penyarut bala ringin enggau bala gerama. Nyau kelama baru Iya bejaku.

Atur Laya Tuai Kung Kapung

“Aku tu semuti Tuai. Ukai penghulu. Nya alai kerik kita tu pedis mimit aku deka ngatur, laban munyi ku jaku orang ke tuai: “Perau panjai mar diputar; duku besai mar dikedar; tali merundai mar ditikal.” Tang laban kita ke ari sepiak-sepiak sama pinta atur, enda ga aku ngelebuka kita. Au, ngena kengka anak penemu diri ga aku ngatur kita ngichaka kita ulih diau dalam pemaik enggau pemereti ati.

“Macham pemakai ti bisi ba sengulu enggau sengili Batang Ranyai Ngeledi tu enda patut diklelayaka sapa-sapa kitai ke mangkang dunya tu. Enda tau betagangka pangan ngambi. Enda tau mentin pangan makai. Sapa pas sapa bagas mih ngiga pemakai ke diri empu enggau diri sebilik. Kita gerama tau begiga tau ngempa. Lalu kita ringin pen tau bejalai tau makai. Kita anang sekali-kali enchukir, telah agi ngemediska pangan, laban kitai bisi adat, bisi undang-undang nyaga. Laya enggau dengki enda tau dikeingatka. Kita mesti segulai sejalai enggau pangan dalam pengidup enggau pengawa. Kita mesti begempung nanka pengelikun enggau pemaik ba genturung pendiau kita-empu dia. Langgar munsuh ti datai ari ai, Unggal Penghulu Gerama, raban nuan nyaga. Serang ari tebing, Unggal Penghulu Ringin, kita sebala nyatup. Ingatka berarika lalau orang tuai ke nyebut: beledung ai ketegal betekat; sepenemu kitai orang idup ketegal bepekat; seguali sejalai ketegal beradat!”

Oleh Pinsil Saratok

See author's posts


Tsitsipas teruskan kemaraan

STEFANOS Tsitsipas kembali daripada ambang kekalahan untuk mara ke pusingan kedua Terbuka Perancis ketika Roland Garros sekali lagi dibayangi oleh krisis yang melanda Wimbledon.

Pilihan keempat dan naib juara 2021 Tsitsipas menewaskan pemain nombor 66 dunia Lorenzo Musetti 5-7, 4-6, 6-2, 6-3, 6-2 dalam perlawanan yang berakhir awal semalam.

Bintang Greece, Tsitsipas menang apabila Musetti yang berusia 20 tahun merosot daripada ambang kemenangan terkenal di Paris untuk tahun kedua berturut-turut.

Tsitsipas menyertai kejohanan itu selepas berjaya mempertahankan gelaran Monte Carlo dan menjadi naib juara di Madrid.

Pemain nombor dua dunia Daniil Medvedev turut mara ke pusingan kedua tetapi tidak dapat lari daripada bayangan Wimbledon, kejohanan Grand Slam di mana dia telah diisytiharkan sebagai persona non grata.

Medvedev menewaskan pemain pemain ranking ke-103 dari Argentina, Facundo Bagnis 6-2, 6-2, 6-2.

Satu tempat yang dia tidak akan pergi, bagaimanapun, ialah Kelab All England bulan depan selepas Wimbledon mengharamkan semua pemain Rusia dan Belarus sebagai tindak balas kepada pencerobohan Ukraine.

ATP dan WTA bertindak balas dengan melucutkan mata ranking kejohanan paling berprestij sukan itu.

Sehari selepas bekas pemain nombor satu dunia, Naomi Osaka mendedahkan dia cenderung untuk tidak bermain di Wimbledon manakala juara bertahan Novak Djokovic berkata dia akan bermain walaupun kehilangan 2,000 mata, kontroversi itu tidak menunjukkan tanda-tanda akan reda.

Pemain dari Rusia, Andrey Rublev, pemain nombor tujuh dunia, menyifatkan suasana kejohanan sebagai “toksik” selepas menewaskan pemain dari Korea Selatan, Kwon Soon-woo 6-7 (5/7), 6-3, 6-2, 6-4 dalam aksi pembukaan Roland Garros.

Sementara itu, Jo-Wilfried Tsonga, bekas naib juara Terbuka Australia dan pemain nombor lima dunia, mengucapkan selamat tinggal yang penuh emosi kepada tenis selepas tewas dalam pusingan pertama kepada Casper Ruud.

Pemain dari Perancis berusia 37 tahun itu tewasn 6-7 (6/8), 7-6 (7/4), 6-2, 7-6 (7/0) kepada pemain pilihan kelapan dari Norway itu.

Di tempat lain, Holger Rune berusia 19 tahun dari Denmark menandakan penampilan pertama dalam undian utamanya dengan menewaskan pemain pilihan ke-14 Shapovalov 6-3, 6-1, 7-6 (7/4) yang melakukan 53 kesilapan.

Pilihan ketiga dari Sepanyol, Paula Badosa, layak ke suku akhir tahun lalu, mara ke pusingan kedua dengan kemenangan 6-2, 6-0 ke atas pemain wildcard Perancis, Fiona Ferro.

Simona Halep, juara 2018, menewaskan pemain Jerman, Nastasja Schunk, pemain bertuah berusia 18 tahun, yang layak menerusi pusingan kelayakan 6-4, 1-6, 6-1. – AFP

See author's posts


39 anak S’wak tiba di tanah air

MIRI: Seramai 76 pekerja anak Sarawak menjadi mangsa anak kapal yang terkandas di Kapal Bigfoot 1 di Romania yang dikerah bekerja tanpa gaji lebih tiga bulan kini mulai pulang ke tanah air meniaki dua pesawat yang berasingan semalam.

Timbalan Presiden Persatuan Pekerja Minyak dan Gas Sarawak (SOGWA) Keroana Johny Weiss mengesahkan perkara terbabit ketika dihubungi mengenai kejadian itu semalam.

Katanya, rakyat Sarawak yang bekerja tanpa gaji turut mendapat ugutan daripada pihak syarikat kapal itu kerana mereka telah membuat aduan dan meminta perlindungan daripada kedutaan Malaysia di sana.

“Hampir semua pekerja tidak dibayar gaji seperti yang dijanjikan di dalam kontrak dan ada yang sudah dibayar namun hanya sehingga bulan September.

“Apabila mereka membuat bantahan pada 5 November dan meminta dibayar gaji, namun pihak pengurusan kapal berdalih dan enggan memberi kerjasama malah memaksa kami terus bekerja,” jelasnya.

Tambahnya, pada 7 November lepas mereka telah mendapat bantuan daripada kedutaan besar Malaysia, kesemua mereka berjaya keluar dari kapal dan ditempatkan di hotel di sana.

Pada 8 November lepas iaitu seramai 39 anak Sarawak telah meninggalkan Romania bertolak ke Malaysia dan tiba di Malaysia pada 9 November pada jam 2.55 petang menaiki pesawat Qatar Airlines.

Seramai 28 orang telah kuarantin di Kuala Lumpur sehingga 22 November dan akan balik Miri pada hari yang sama, katanya lagi.

Katanya, semalam (10 November) seramai lima anak Sarawak telah tiba di Kuching.

“Pada hari yang sama (semalam) terdapat dua kumpulan seramai 43 anak Sarawak akan tiba di KLIA dan kesemua mereka akan dikuarantin di Kuala Lumpur selama 14 hari.

“Kumpulan tersebut telah menaiki Qatar Airlines dan Turkish Airlines untuk pulang ke Malaysia,” katanya.

Pihak SOGWA membantu dalam urusan berinteraksi dengan pihak Kerajaan Sarawak untuk mendapatkan maklumat terkini tentang bantuan yang disalurkan kepada anak-anak Sarawak yang tertindas ini.

“Saya sendiri telah berhubung dengan pihak NADMA dan bertanyakan kos kuarantin dan ujian saringan sekirannya tiba di KLIA.

“Kita juga ada berinteraksi dengan pihak Rumah Sarawak iaitu Awang Supian Awang Daud (Pegawai Perhubungan Sarawak) mengenai ketibaan 43 anak Sarawak di KLIA pada hari ini (semalam) dan memastikan tiada yang tercicir kelak,” jelasnya lagi.

Justeru itu, pihak SOGWA sangat berterima kasih kepada Kerajaan Sarawak terutama kepada Ketua Menteri dan Timbalan Ketua Menteri Sarawak, NADMA (diwakili Adeline Peter), Kementerian Kesihatan Malaysia (KKM) dan Senator Rita Insol yang terlibat bertanggungjawab membantu memberi maklumat tentang persediaan setibanya anak Sarawak di KLIA.

Oleh Adum Liu

See author's posts


Penghormatan terakhir Wira Negara

KUCHING: Suasana suram menyelubungi Dewan Suarah Kuching apabila ahli keluarga, orang ramai dan orang kenamaan hadir memberi penghormatan terakhir kepada jasad mendiang pahlawan negara Datuk Sarjan (B) Awang Raweng yang juga bekas anggota Iban Tracker, di sini semalam.

Setiausaha Kerajaan Negeri, Datuk Amar Jaul Samion berkata, jasad mendiang disambut secara rasmi oleh pegawai tentera bersama beliau sendiri selaku wakil Kerajaan Sarawak pada 12.00 tengah hari.

Menurutnya, jasad mendiang akan diberi penghormatan terakhir mengikut upacara pengebumian negeri dan adat istiadat ketenteraan.

Katanya, upacara penghormataan terakhir semalam dibuka kepada orang ramai dan orang kenamaan bermula 1.30 petang.

“Jasad mendiang yang tiba dari Sri Aman ini ditempatkan di Dewan Suarah Kuching bagi membolehkan orang ramai memberi penghormatan terakhir kepada mendiang.

“Upacara penghormatan terakhir esok (21 September) akan bermula 8.00 pagi hingga 11.00 pagi sebelum beredar ke Makam Pahlawan untuk pengebumian,” ujarnya.

Jaul berkata, mendiang merupakan seorang pejuang yang sangat berani dan mengorbankan keselamatan dirinya sendiri demi negara sepanjang pekhidmatannya sebagai Iban Tracker.

“Atas pengorbanan dan jasanya ini, Kerajaan Sarawak akan membincangkan bantuan lain yang diperlukan oleh waris mendiang sebagai mengenang jasa mendiang,” ujarnya.

Turut hadir, Timbalan Ketua Menteri Tan Sri Datuk Amar Dr. James Jemut Masing dan mantan Timbalan Ketua Menteri, Datuk Patinggi Tan Sri Alfred Jabu Numpang.

Antara yang turut serta menyambut ketibaan jasad mendiang Awang adalah Panglima Tentera 3 Briged, Jeneral Dato Azhar Ahmad dan mantan Panglima Medan Timur Tentera Darat, Leftenan Jeneral (B) Datuk Stephen Mundaw yang juga Penasihat Persatuan Veteran Angkatan Tentera Malaysia (PVATM).

Oleh Akmal Adib Yusup

See author's posts


PKPD di empat mukim di Kedah

KUALA LUMPUR: Kerajaan melaksanakan Perintah Kawalan Pergerakan Diperketatkan (PKPD) secara pentadbiran di empat mukim di negeri Kedah bermula semalam hingga 30 Ogos, kata Menteri Kanan (Kluster Keselamatan) Datuk Seri Ismail Sabri Yaakob.

Ismail Sabri berkata keputusan itu dibuat susulan 11 kes baharu COVID-19 yang berpunca daripada kluster PUI Sivagangga.

Memperincikan perkara itu, beliau berkata empat kawasan terbabit ialah Restoran Nasi Kandar Salleh di pekan Napoh, Kampung Pida Satu di Megat Dewa, Kampung Bendang Dalam Mukim Binjal di Kubang Pasu dan Kampung Ulu Sanai di Padang Terap yang kesemuanya terletak dalam radius satu kilometer dari restoran tersebut.

“Mesyuarat Khas Menteri-menteri Mengenai Pelaksanaan PKP hari ini meluluskan permohonan kerajaan negeri Kedah untuk melaksanakan PKPD secara pentadbiran di kawasan-kawasan tersebut.

“Pelaksanaan PKPD secara pentadbiran akan mengguna pakai Prosedur Operasi Standard (SOP) sedia ada dengan tambahan sekatan jalan raya di setiap laluan keluar masuk dan penutupan beberapa jalan utama ke kawasan sekitar,” katanya pada sidang media perkembangan PKP Pemulihan di bangunan Parlimen di sini, semalam.

Menurut laporan media, sehingga Ahad lepas, sebanyak 313 individu daripada kluster tersebut telah disaring dengan 20 dikesan positif Covid -19 sementara 280 individu negatif, manakala bakinya masih menunggu keputusan ujian.

Mengulas lanjut, Ismail Sabri berkata Kementerian Kesihatan akan menjalankan ujian saringan ke atas kira-kira 7,000 penduduk di kawasan terlibat.

Menurutnya, selain tadika, masjid serta rumah ibadat turut ditutup bagi aktiviti keagamaan termasuk solat Jumaat.

“Kebebasan bergerak mungkin boleh disekat jika kes meningkat seperti yang berlaku di Kedah dan perkara sama mungkin boleh berlaku di tempat lain. Justeru itu, rakyat perlu patuh SOP dan setiap larangan agar perkara seumpama ini tidak berlaku di tempat lain,” katanya.– Bernama

See author's posts


Caruman i-SURI: KKWKPK, KWSP jalin kerjasama

KUCHING: Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak (KKWKPK) bersama dengan Kumpulan Wang Simpanan Pekerja (KWSP) Sarawak mengadakan perbincangan berkaitan cadangan sumbangan kerajaan untuk pembiayaan caruman i-SURI.

i-Suri khusus bagi isteri kepada Ketua Isi Rumah (IKIR) dan Ketua Isi Rumah Wanita (KIRW) di Sarawak yang berdaftar dalam Pengkalan Data Kemiskinan Nasional (ekasih).

Menurut menterinya, Dato Sri Fatimah Abdullah kalangan suri rumah boleh menyertai i-SURI dan membuat caruman minimum sebanyak RM5 setiap bulan atau RM60 setahun bagi melayakkan mereka menerima insentif daripada Kerajaan Persekutuan sebanyak RM480.

Sehingga Jun 2020, 66,120 IKIR dan KIRW di Sarawak berdaftar dengan ekasih dan layak untuk mencarum dalam i-SURI, katanya semasa melancarkan platform iSarawakCare di sini semalam.

“Daripada jumlah tersebut, 25,813 orang mendaftar sebagai ahli KWSP dan i-SURI tetapi hanya 7,538 sahaja yang mencarum.

“Kita sedia maklum sebilangan IKIR dan KIRW yang berdaftar tidak berkeupayaan untuk membuat caruman penuh RM60 setahun. Disebabkan itu, mereka terlepas peluang untuk mendapatkan manfaat yang ditawarkan oleh KWSP,” katanya.

Sehubungan itu, kertas cadangan telah dikemukakan oleh kementerian untuk mendapat pertimbangan dan kelulusan daripada Kabinet Negeri.

“Sekirannya kertas cadangan ini lulus, sumbangan Kerajaan Negeri ini dapat memastikan semua IKIR dan KIRW dapat membuat caruman minimum tahunan yang akan melayakkan mereka menerima insentif penuh,” tegas beliau.

Dalam perkembangan berkaitan, beliau berkata kementeriannya juga mengambil maklum i-Saraan merupakan skim simpanan yang boleh memanfaatkan lebih ramai golongan yang tidak berkemampuan atau berpendapatan rendah termasuklah suri rumah.

“Manfaat yang boleh diperolehi oleh pencarum di bawah i-Saraan adalah seperti menerima insentif khas sebanyak 15% yang tertakluk kepada jumlah maksimum RM250 setahun serta boleh juga membuat pengeluaran mengikut syarat yang ditetapkan dan mendapat dividen tahunan.

‘Kita berharap dapat mengemukakan cadangan i-Saraan kepada Kerajaan Sarawak untuk mempertimbangkan kertas cadangan ini bagi meneruskan usaha sama demi kesejahteraan golongan yang kurang berkemampuan sebagai tabung bagi kegunaan mereka pada hari tua,”katanya.

Turut hadir Setiausaha Tetap, Kementerian Kebajikan, Kesejahteraan komuniti, Wanita, keluarga dan Pembangunan Kanak-Kanak, Dr Sa’adiah Abdul Samat, Pemangku Pengarah, Jabatan Kebajikan Masyarakat Sarawak, Mohd Guntor Rajeee dan Ketua Negeri Kumpulan Wang Simpanan Pekerja (KWSP) Sarawak, Halim Boweng.

Oleh Jeakqleyn Yacho

See author's posts


JPJ Sarawak laksana penguatkuasaan ke atas lori

KUCHING: Jabatan Pengangkutan Jalan (JPJ) Sarawak menggunakan kemudahan peralatan timbang mudah alih di sekitar Jalan Bau-Kuching bagi melaksanakan penguatkuasaan ke atas lori yang membawa muatan melebihi jumlah ditetapkan.

Menurut Timbalan Menteri Pengangkutan, Datuk Dr. Jerip Susil, ini susulan ketiadaan stesen penimbang secara statik di kawasan tersebut.

“Setakat ini, JPJ Malaysia belum ada perancangan untuk membina stesen penimbang secara statik di Jalan Bau-Kuching.

“Walau bagaimanapun, penguatkuasaan terhadap lori-lori yang membawa lebih muatan dilaksanakan secara berterusan di situ menggunakan kemudahan peralatan timbang mudah alih oleh Penguatkuasa JPJ Sarawak,” katanya semasa menjawab Ahli Dewan Undangan Negeri (ADUN) Serembu, Miro Simuh dalam Persidangan Dewan Undangan Negeri (DUN) Sarawak Ke-19 pada Jumaat.

Timbalan Menteri Pengangkutan itu menambah, Sarawak mempunyai tiga stesen penimbang secara statik pada masa ini iaitu di Serian, Sibu dan Miri.

“Manakala, JPJ melaksanakan penguatkuasaan mudah alih di kawasan-kawasan lain khususnya Kuching, Lundu, Samarahan dan Mukah,” ujarnya.

See author's posts


Penyokong rancang boikot aksi final Piala Perancis

PENYOKONG Saint Etienne merancang untuk memboikot final Piala Perancis bertemu Paris Saint-Germain (PSG) sebagai tanda protes jumlah terhad penonton dibenarkan masuk stadium dalam usaha memerangi pandemik Covid-19.

Aksi final akan berlangsung di Stade de France di Paris yang mampu memuatkan seramai 80,000 penyokong pada satu-satu masa yang dijadualkan 24 Julai depan.

Bagaimanapun di bawah peraturan kerajaan, hanya 5,000 penonton dibenarkan menyaksikan perlawanan di stadium.

“Berdasarkan persetujuan bersama kelab, tempat duduk yang disediakan untuk kami akan kekal dikosongkan,” kata satu kenyataan yang mewakili lima kumpulan penyokong.

“Sebanyak 900 tempat duduk untuk penyokong dan kami memutuskan tidak ada sesiapa pun daripada lima kumpulan penyokong ini akan memberi sokongan kepada kelab di Paris.

“Ia akan menjadi tanggungjawab setiap barisan pemain untuk menggalas tugas mewakili rakyat dan bandar Saint Etienne,” kata kenyataan itu.

See author's posts


JANGAN PANDANG RINGAN PENINGKATAN KES COVID-19

PENINGKATAN bilangan kes Covid-19 melepasi angka 100 yang dicatatkan sejak dua tiga hari kebelakangan ini membimbangkan.

Angka semalam mencatatkan peningkatan sehingga 184, dan dikaitkan dengan kluster komuniti baharu sempena perayaan Tahun Baharu Cina (TBC).

Menurut Jawatankuasa Pengurusan Bencana Negeri (JPBN), kluster terbaharu dikesan dari sebuah kediaman di Kampung Semeba di Kuching yang melibatkan 17 kes (termasuk kes indeks).

Beberapa individu yang kembali ke Kuching dari Kuala Lumpur pada 31 Januari lepas, telah dikesan melalui skrining individu-individu yang bersimptom di kemudahan-kemudahan kesihatan pada 5 Februari dan mereka mengesahkan telah mengadakan makan bersama pada 1 Februari.

Catatan 129 kes yang dikesan lebih awal pada 8 Februari sudah mengembalikan keadaan seperti yang pernah berlaku pada kali terakhirnya pada 28 Januari 2021, apabila bilangan mencapai 158.

Walaupun kes kali ini merupakan varian Omicron yang dikatakan kurang kesan jangkitannya, namun peningkatan angka itu perlu diambil berat oleh kita semua.

Benar, kebanyakan kes daripada 129 itu lebih melibatkan Kategori 1 (tiada simptom) dan Kategori 2 (bersimptom sederhana), namun ini bukan bermakna kita harus abaikannya begitu sahaja.

Langkah-langkah memastikan pemakaian pelitup muka di tempat awam, menjarakkan dampingan fizikal, mensanitasikan tangan selalu serta mengurangkan berkumpul beramai-ramai masih perlu diamalkan.

Apa yang perlu kita hiraukan adalah, masih ada yang terkena varian Omicron ini dalam Kategori 3 (jangkitan paru-paru), Kategori 4 (jangkitan paru-paru memerlukan bantuan oksigen) dan Kategori 5 (jangkitan paru-paru memerlukan ventilator).

Kadar kebolehjangkitan (Rt) Malaysia adalah 1.32, manakala Rt bagi negeri-negeri pula, kadar kita di Sarawak ialah 1.48 berada di tempat kedua selepas Sabah dan Perlis (yang mencatat 1.54), manakala Terengganu 1.36.

Menurut Menteri Kesihatan Malaysia, Khairy Jamaluddin, gelombang Omicron dijangka memuncak sehingga penghujung Mac tahun ini.

Malah, beliau menyarankan sebagai langkah mengelak jangkitan terus melonjak, majikan membenarkan pekerja mereka untuk bekerja dari rumah, atau menggunakan sistem giliran semula sehingga keadaan kembali pulih.

Pemilik restauran diminta bertegas memastikan pelanggan mereka membuktikan status MySejahtera mereka sebelum dibenarkan untuk diterima masuk.

Pengarah Institut Kesihatan dan Perubatan Komuniti UNIMAS, Profesor Dr. David Perera sudah mengesahkan bahawa varian Omicron telah dikesan daripada data pengawasan rapi sebagai varian yang dominan mengambil alih tempat varian Delta pada kadar 78 peratus seperti yang terbukti dari tempoh 3 Januari hingga 26 Januari tahun ini.

Sampel yang diperolehi dari Kuching, Samarahan, Sibu, Kapit, Mukah dan Miri mendapati majoriti varisan Omicron adalah dari baka BA.1.1. Cuma ujian mengenai varian yang didapati di Kapit adalah dari baka B.2.

Lindungi diri, lindungi semua!

See author's posts


Dua warga emas bernasib baik

KUCHING: Dua warga emas tersepit apabila kereta jenis Perodua Kancil yang dinaiki terlibat dalam kemalangan dengan sebuah lori di Jalan Batu Kawa pagi tadi.Jurucakap Pusat Gerakan Operasi Bomba Sarawak berkata, pihaknya menerima panggilan kecemasan sekitar 9.23 pagi.Apabila sampai dilokasi kejadian, Komander Operasi, Awang Saifull Awang Nusi memberitahu, kedua-dua mangsa bagaimanapun berjaya dikeluarkan dari kenderaan itu sebelum ketibaan anggota Bomba dan dihantar ke Hospital Umum Sarawak untuk mendapatkan rawatan lanjut.“Pemandu lori tidak mengalami sebarang kecederaan,” katanya.Mangsa perempuan dikenali sebagai Ten Kee Moi berusia 68 tahun manakala lelaki, Bong Vui Kuet berusia 66 tahun.Operasi tamat sepenuhnya pada pukul 9.54 pagi.

See author's posts


Auckland lanjutkan sekatan pergerakan

WELLINGTON: New Zealand melanjutkan tempoh sekatan pergerakannya hari ini di bandar terbesarnya, Auckland untuk sekurang-kurangnya 12 hari lagi.

Perdana Menteri, Jacinda Ardern, mengumumkan ketika pihak berkuasa bergelut dengan wabak Covid-19 yang semakin berkembang.

“Kabinet bersetuju untuk mengekalkan sekatan itu dengan menambah 12 hari lagi, menjadikan tempoh keseluruhan ialah dua minggu,” kata Ardern.- AFP

See author's posts


Allianz perkenalkan semula ‘Smart Home Cover’

KUALA LUMPUR: Allianz General Insurance Company (Malaysia) Bhd (Allianz General) baru-baru telah memperkenalkan semula “Smart Home Cover”, insurans rumah modular yang telah dipertingkatkan kepada komponen ‘HomeFix’.

Ketua Pegawai Jualan Allianz General, Horst Habbig (gambar) dalam satu persidangan media maya semasa e-pelancaran melalui laman Facebook Allianz Malaysia baru-baru ini berkata, Smart Home Cover memiliki pelbagai komponen yang boleh disesuaikan dengan keperluan pemegang polisi seperti khidmat penyahjangkitan rumah.

“Smart Home Cover kami bertujuan menangani semua isu insurans perumahan, terutama dalam masa yang tidak menentu seperti pandemik Covid-19.

“Polisi Smart Home Cover meliputi pembasmian kuman di rumah jika ada anggota keluarga yang didiagnosis dengan virus,” katanya.

Syarikat itu dalam satu kenyataan hari ini mengumumkan bahawa ia telah menjual lebih daripada 130,000 polisi Smart Home Cover sejak Julai 2017.

Sekarang ini, polisi tersebut telah diperkenalkan semula dengan perlindungan yang lebih baik, yang kemudahannya merangkumi pembaikan rumah, kawalan serangga perosak dan perkhidmatan penyahjangkitan.

Smart Home Cover mempunyai lima komponen, iaitu ‘Pemilik Rumah’ (bangunan), ‘Isi Rumah’, ‘Perlindungan Pinjaman Pajakan’, ‘Insurans Tuan Rumah ‘ dan ‘HomeFix’.

Komponen ‘HomeFix’ akan membolehkan pemegang polisi mencari perkhidmatan dengan menggunakan rakan Allianz seperti Recommend.my dan Kaodim.com untuk khidmat kontraktor bagi pembaikan segera, termasuk kerja-kerja paip dan baik pulih penyaman udara, sekali setahun.

“Modul HomeFix ini menawarkan tiga opsyen berharga antara RM50 dan RM100 setahun, bergantung kepada pelan yang anda ambil,” kata Horst.

Sementara itu, Ketua Pegawai Eksekutif Allianz Malaysia, Zakri Khir berkata, Smart Home Cover yang telah dipertingkatkan bukan sahaja menyediakan pemilik rumah perlindungan daripada kerosakan, tetapi turut menawarkan elemen penggunaan yang akan memberi manfaat kepada mereka.

“Adalah penting bagi anda mendapatkan polisi insurans rumah yang benar-benar menepati keperluan. Polisi Smart Home Cover sekarang ini adalah lebih fleksibel dan dilengkapi dengan komponen ketara yang membolehkan pelanggan kami merasai kelebihan mempunyai polisi insurans rumah,” katanya.

“Komponen HomeFix yang dipertingkatkan, akan memudahkan pelanggan kami untuk mendapatkan pembaikan atau perkhidmatan tanpa perlu mengeluarkan wang tunai. Ia adalah mudah dan cepat,” kata Zakri.- Bernama

See author's posts


Balak tidak bertuan banjiri perairan Batu Luking, Kanowit

SIBU: Lebih kurang 70 batang kayu balak pelbagai jenis dan saiz dengan tiada tanda hak milik dan tanda tukul Jabatan Hutan Sarawak ditemui dihanyutkan di perairan Batu Luking, Kanowit, semalam.

Kayu balak itu ditemui oleh sepasukan pegawai dan anggota Pasukan Polis Marin Wilayah Lima Sibu dalam tugasan Ops Pensura.

Menurut kenyataan media Ketua Polis Daerah Sibu ACP Zulkipli Suhaili, bertindak atas maklumat aduan awam berkaitan aktiviti kayu balak rakit tersebut sekitar 10.00 pagi, sepasukan pegawai dan anggota pasukan Polis Marin Wilayah Lima Sibu telah bergerak menuju ke lokasi berkenaan.

“Bila sampai ke lokasi tersebut, sepasukan pegawai dan anggota pasukan Polis Marin Wilayah Lima Sibu telah menemui lebih kurang 70 batang kayu balak pelbagai jenis dan saiz, dengan tiada tanda hak milik dan tiada tanda tukul Jabatan Hutan Sarawak.

“Kesemua kayu balak rakit berkenaan disyaki diperolehi secara haram,” katanya.

Beliau menambah, anggaran nilai keseluruhan rampasan lebih kurang RM136,500.

“Kesemua kayu balak rampasan diserahkan kepada Pegawai Perhutanan Bahagian Kanowit untuk tindakan lanjut,” katanya.

Zulkipli mengatakan bahawa laporan rampasan tersebut adalah di bawah Ordinan Perhutanan 2015 oleh pasukan Polis Marin Wilayah Lima Sibu, Sarawak.

Oleh RAIHAN OMERA KAUSAR

See author's posts


Covid-19: Kumulatif kematian 113 kes

PUTRAJAYA: Ketua Pengarah Kesihatan, Dr Noor Hisham Abdullah berkata terdapat pertambahan satu kematian akibat Covid-19 semalam, menjadikan jumlah kumulatif kematian di Malaysia sebanyak 113 kes.

“Kes kematian ke-113 (kes ke-6856) merupakan wanita warganegara Malaysia berumur 53 tahun. Beliau mempunyai sejarah penyakit barah dan darah tinggi. Beliau merupakan seorang kakitangan perubatan KKM di Sabah (namun bercuti sakit disebabkan barah).

“Beliau dimasukkan ke Hospital Wanita dan Kanak-Kanak Sabah, Likas pada 5 Mei 2020 disebabkan kesihatan beliau yang semakin merosot. Beliau didapati positif Covid-19 dan disahkan meninggal dunia pada 7 Mei 2020 jam 1.30 petang,” katanya.

Beliau juga berkata selain warga emas, kanak-kanak dan bayi merupakan kumpulan berisiko tinggi untuk mendapat jangkitan Covid-19 maka golongan itu perlu dilindungi agar mereka tidak mudah terdedah dan dijangkiti wabak tersebut.

“Sehingga 16 Mei (semalam), terdapat 317 kes positif Covid-19 dalam kalangan kanak-kanak 12 tahun ke bawah. Daripada jumlah itu, 112 kes (35 peratus) adalah kanak-kanak berumur empat tahun dan ke bawah, dan 22 kes (7 peratus) adalah bayi kurang daripada 1 tahun,” katanya.

Dr Noor Hisham berkata setakat ini, tiada kes kematian positif Covid-19 dicatatkan dalam kalangan kanak-kanak bawah 12 tahun.

Selangor mencatat bilangan kes positif Covid-19 tertinggi dalam kalangan kanak-kanak bawah 12 tahun iaitu 77 kes diikuti Negeri Sembilan (48), Johor (46), Wilayah Persekutuan Kuala Lumpur dan Putrajaya (28) serta Sabah (26).

Beliau juga berkata setakat ini, tiada penyakit Kawasaki dijumpai dalam kalangan kanak-kanak yang dijangkiti Covid-19.

Mengulas lanjut, Dr Noor Hisham berkata kanak-kanak mendapat jangkitan Covid-19 daripada orang dewasa yang berada di sekeliling mereka.

“Kita kena pastikan pulang sahaja ke rumah, jangan sentuh kanak-kanak dulu, mandi atau cuci tangan atau gunakan pensanitasi tangan sebab kita terdedah kepada virus yang ada dalam masyarakat. KKM juga bimbang semasa musim perayaan, kita mungkin membawa virus pulang ke kampung dan menjangkiti golongan yang berisiko,” katanya.

Justeru itu, beliau berkata adalah penting bagi masyarakat mematuhi prosedur operasi standard (SOP) yang digariskan KKM seperti mengamalkan jarak sosial, cuci tangan, elakkan perhimpunan awam dan patuh kepada 3C (tempat sesak, tempat tertutup dan bercakap jarak dekat).

“Ibu bapa, penjaga dan ahli keluarga yang lebih tua memainkan peranan penting dalam memberi pendidikan berkaitan kebersihan diri kepada kanak-kanak agar mereka dapat mengamalkan tahap kebersihan tinggi, sentiasa mencuci tangan dengan air dan sabun serta sangat digalakkan memakai penutup hidung dan mulut di kawasan umum,” katanya.– BERNAMA

See author's posts


MA63 LANDASAN PEMBANGUNAN EKONOMI

KUCHING: Pembangunan perancangan ekonomi di Malaysia mesti berdasarkan wilayah-wilayah iaitu Sarawak, Sabah, dan Semenanjung Malaysia yang mengikut Perjanjian Malaysia 1963 (MA63).

Ketua Menteri, Datuk Patinggi Abang Johari Tun Openg berkata, hal ini kerana struktur ekonomi masing-masing dari tiga wilayah tersebut berbeza.

“Sebenarnya pembangunan perancangan ekonomi hendaklah kita asaskan kepada wilayah, yang merangkumi, Wilayah Sarawak, Sabah dan Semenanjung Malaysia.

“Disebabkan saiz Sarawak yang besar dan juga struktur ekonomi kita berlainan dengan Semenanjung Malaysia, Sarawak berasaskan kepada sumber dan juga keunikan yang ada pada kita, jadi pendekatan kita adalah berlainan.

“Sebab itulah saya kata ia ada hubung kait dengan MA63 kerana di dalam MA63 ada dinyatakan tiga wilayah berkenaan,” katanya pada sidang media selepas mengadakan Lawatan Kerja ke Sekolah Kebangsaan (SK) Merpati Jepang, semalam.

Beliau turut menggambarkan pendekatan semasa yang mana pembangunan berdasarkan negeri-negeri sebagai ‘cara lama’.

“Anda lihat, Baram sama besarnya dengan negeri Pahang . Bagaimana mungkin struktur dan perancangan ekonomi sama sahaja. Jadi, pendekatan mesti diubah,” tegasnya.

Turut hadir Menteri Pendidikan, Sains dan Penyelidikan Teknologi Datuk Amar Michael Manyin Jawong, Setiausaha Politik kepada Ketua Menteri merangkap pengerusi Biro Pendidikan PBB N8 Satok Abdul Samat Gani serta Timbalan Ketua Cawangan PBB N8 Satok Dato Ibrahim Baki.

Oleh NUR AIN OTSMAN

See author's posts


Projek bekalan air di Gedong siap akhir tahun ini

SIMUNJAN: Kerajaan Sarawak akan mempercepatkan projek bekalan air paip di kawasan Gedong yang dijangka akan siap pada akhir tahun ini.Ketua Menteri Datuk Patinggi Abang Johari Tun Openg berkata kerajaan akan berusaha untuk memastikan projek-projek berkenaan siap dalam tempoh yang telah ditetapkan untuk kesejahteraan rakyat di kawasan berkenaan.

“Kini kita sedang sibuk membangunkan saluran air paip dan projek ini juga sedang berjalan dengan baik.

“Saya telah diberi taklimat (penerangan) berkenaan dengan projek ini bahawa ia akan dijangka siap pada akhir tahun ini dan banyak lagi tempat-tempat yang mana saluran air ini telah siap.

“Kita mendoakan semoga perjalanan projek di kawasan ini berjalan dengan lancar walaupun dalam keadaan norma baharu disebabkan oleh wabak pandemik Covid-19 ini,” katanya.

Beliau berkata demikian pada Majlis Pelancaran Program Jiwa Murni (PJM) di Balai Raya Gedong, di sini, semalam.

Sementara itu, Ahli Dewan Undangan Negeri (ADUN) Gedong, Datuk Noraden Majais berkata, Program Jiwa Murni tersebut adalah yang kedua kali diadakan di Gedong di mana program pertamanya diadakan pada tujuh tahun yang lalu.

Katanya, Sebanyak 21 Program Jiwa Murni (PJM) telah Dewan Undangan Negeri (DUN) Gedong kali ini malah ada sedang dan akan disiapkan hingga hujung bulan dan ia juga termasuk kampung Lubok Punggor dan kampung Lubok Bunting.

“Selain itu, terdapat tiga projek naik taraf titi ke rumah-rumah, satu titi ke tapak perkuburan, mengecat masjid Gedong dan 16 baik pulih rumah.“Saya juga difahamkan bahawa Angkatan Tentera Malaysia (ATM) akan mengadakan PJM yang serupa kepada DUN Sadong Jaya dan DUN Simunjan,” katanya.

Ujarnya, Kerajaan Sarawak melalui wakil rakyat Gabungan Parti Sarawak (GPS) telah melaksanakan projek membaik pulih bagi rumah rumah rakyat yang perlu dibantu termasuk rumah panjang.

“Namun begitu, disebabkan jumlah yang perlu di bantu terlalu banyak ia tidak dapat dilaksanakan sekali gus dan tidak dapat dilaksanakan dalam masa yang singkat.

“Program ini baru dimulakan dalam dua tahun yang lepas dibawah kerajaan pimpinan ketua menteri Abang Johari memandangkan Program RUMAH PPRT telah ditarik balik oleh kerajaan persekekutuan sejak 3 tahun yang lalu,” katanya.

Oleh JEAKQLEYN YACHO

See author's posts


Misi lahirkan cendekiawan diteruskan

KUCHING: Bidang pendidikan dalam kawasan Dewan Undangan Negeri (DUN) Pantai Damai sentiasa ditingkatkan dalam usaha untuk melahirkan lebih ramai golongan cendekiawan.

Menteri Muda Hal Ehwal Islam dan DBKU, Datuk Dr Abdul Rahman Junaidi berkata, kewujudan Badan Muafakat Pendidikan Pantai Damai sejak enam tahun lepas antara usaha untuk memantapkan bidang pendidikan.

Menurutnya, dengan adanya badan tersebut, bidang pendidikan di Pantai Damai dapat diseragam dan meningkatkan interaksi antara pengurusan sekolah.

“Sejak badan ini diwujudkan, mudah untuk pengetua dan guru besar berinteraksi antara satu sama lain.

“Ia penting bagi memastikan pengurusan sekolah dapat memantapkan pengajian dan pembelajaran (P&P) dan dapat merujuk kepada sekolah yang cemerlang,” katanya selepas Mesyuarat Bersama Badan Muafakat Pendidikan Pantai Damai dan Biro Pendidikan DUN N.4 Pantai Damai di SMK Tun Abang Haji Openg di sini semalam.

Dr Abdul Rahman yang juga Menteri Muda Utiliti (Bekalan Air) menjelaskan, fungsi badan tersebut juga ditambahbaik dengan membuka ruang kepada pengurusan sekolah untuk memainkan peranan lebih aktif.

“Ini bermakna pengurusan sekolah akan diberi kuasa untuk melaksana apa sahaja program yang memberi manfaat kepada bidang pendidikan,” ujarnya.

Menurutnya lagi, bidang pendidikan merupakan agenda penting yang diperjuangkannya sejak mula-mula menjadi wakil rakyat.

“Kita memperjuangkan usaha melahirkan seorang graduan dalam setiap keluarga,” jelasnya.

Hadir sama Pengerusi Badan Muafakat Pendidikan Pantai Damai, Affida Helmi dan Pengerusi Biro Pendidikan DUN N.4 Pantai Damai, Siti Suhaila Majdi.

Oleh Diyana Samsuddin

See author's posts


Tidak perlu ragu untuk dapatkan dos penggalak – Pakar

KUALA LUMPUR: Masyarakat tidak perlu berasa ragu untuk mengambil dos penggalak khususnya dos penggalak kedua bagi melindungi diri mereka daripada terdedah daripada bahaya jangkitan COVID-19.

Menurut pakar-pakar kesihatan, pengambilan dos penggalak sedia ada iaitu daripada jenis monovalen masih lagi relevan dan merupakan antara instrumen yang berkesan bagi mencegah penularan wabak itu terutama terhadap golongan yang berisiko.

Bagi Pakar Perunding Penyakit Berjangkit Jabatan Perubatan Fakulti Perubatan Universiti Malaya Prof Madya Dr Sharifah Faridah Syed Omar berkata dos penggalak masih mempunyai peranan, walaupun ia tidak dapat mengelak jangkitan sebaik dahulu.

“Apabila kita mengambil dos penggalak, antibodi badan akan meningkat walaupun bukan pada tahap yang kita kehendaki. Namun tidak dinafikan, ia (antibodi) juga akan turun dengan cepat, tetapi sekurang-kurangnya, dalam masa yang singkat itu ia mampu melindungi kita daripada terkena jangkitan.

“Jadi dos penggalak ini masih mampu memberi perlindungan selain dapat mengurangkan penularan yang terlalu cepat,” katanya ketika dihubungi Bernama.

Sebelum ini Menteri Kesihatan Dr Zaliha Mustafa menyarankan orang ramai yang telah menerima dos penggalak pertama melebihi tempoh enam bulan, supaya mendapatkan dos penggalak kedua serta tidak menunggu vaksin bivalen.

Mengulas lanjut Dr Sharifah berkata masyarakat juga perlu memastikan sumber maklumat berkenaan dos penggalak diperoleh daripada sumber yang sahih terutama berkenaan kesan sampingan bagi mengelakkan kekeliruan dan seterusnya menimbulkan ketakutan dan kegusaran.

“Apa-apa rawatan atau ubat yang ada sekarang, semua ada kesan sampingan. Yang membezakannya sama ada kesan sampingan itu serius atau tidak serta berapa kerap kita mendapat kesan sampingan setelah mengambil sesuatu rawatan atau sesuatu ubat.

Berdasarkan data di laman web KKMNOW setakat 11.59 malam semalam, sejumlah 16,296,721 atau 49.9 peratus daripada populasi negara ini telah mengambil dos penggalak pertama dan hanya 757,464 atau 2.3 peratus dari populasi sama memilih mendapatkan dos penggalak kedua.

Sementara itu, Pakar Perunding Kanan Pediatrik Datuk Dr Amar Singh HSS berpendapat perbincangan mengenai keperluan dos penggalak COVID-19 sepatutnya mengambil kira keseimbangan risiko dan faedah kepada rakyat.

“Keputusan untuk mendapatkan penggalak patut mengambil kira beberapa isu seperti pendedahan risiko, sejauh mana perlindungan tempat kerja anda atau ketika berjumpa orang lain dalam masyarakat, umur, kondisi kesihatan dan sikap anda sebelum ini terhadap vaksin.

“Oleh itu keputusan untuk mendapatkan penggalak adalah pilihan individu. Jika anda sudah berumur, mempunyai risiko terdedah dan komorbiditi kesihatan, lebih baik mendapatkan (dos) penggalak,” katanya.

Senada dengan Dr Amar, Felo Akademi Sains Malaysia Prof Datuk Dr Lokman Hakim Sulaiman mencadangkan agar mereka yang dikategorikan sebagai kumpulan berisiko tinggi untuk mengalami jangkitan serius dan kematian supaya mengambil dos penggalak.

“Saya sendiri telah mengambil kedua-dua dos penggalak… dengan perubahan varian baru yang kelihatan mudah menjangkiti walaupun tidak mendatangkan gejala berat, dos penggalak amat perlu,” katanya. – Bernama.

See author's posts


PBTPay normal baharu pembayaran cukai taksiran

PUTRAJAYA: Kementerian Perumahan dan Kerajaan Tempatan (KPKT) semalam melancarkan portal PBTPay yang membolehkan semakan dan transaksi cukai taksiran kepada pihak berkuasa tempatan (PBT) dijalankan secara dalam talian.

Menteri Perumahan dan Kerajaan Tempatan Zuraida Kamaruddin berkata, melalui PBTPay yang membolehkan rakyat menyesuaikan diri dengan normal baharu, pembayar cukai taksiran tidak perlu lagi hadir ke kaunter bayaran PBT selain boleh membuat pembayaran di luar waktu pejabat.

Sebagai permulaan katanya, PBTPay hanya melibatkan 46 PBT sahaja dan antara PBT tersenarai ialah Majlis Perbandaran Sepang, Majlis Bandaraya Alor Setar dan Majlis Perbandaran Kangar.

“Kita jangka semua PBT akan tersenarai di portal PBTPay secara berperingkat menjelang hujung tahun ini,” katanya    kepada pemberita selepas melancarkan PBTPay https://pbtpay.kpkt.gov.my.   di KPKT di sini semalam.

Menurut Zuraida, antara kelebihan portal PBTPay ialah mereka yang mempunyai hartanah di PBT berlainan di beberapa negeri boleh membayar cukai taksiran di satu portal itu sahaja.

Beliau berkata, kemudahan PBTPay akan diperluaskan   dengan memasukkan lain-lain modul pembayaran seperti kompaun, lesen dan lain-lain sistem di KPKT yang menggunakan kaedah pembayaran secara bersepadu. – BERNAMA

See author's posts


Pasar Satok kluster terbaharu

KUCHING: Jabatan Kesihatan Negeri Sarawak (JKNS) memaklumkan bahawa terdapat satu kluster baharu dilaporkan di negeri semalam, iaitu Kluster Pasar Satok.

Timbalan Ketua Menteri Datuk Amar Douglas Uggah berkata, mengesahkan ia adalah melibatkan Pasar Kubah Ria di Satok.

“Kluster ini telah dikesan setelah empat kes baharu hasil aktiviti saringan aktif melibatkan para peniaga di pasar besar.

“Pada 25 dan 26 Julai lalu, saringan aktif Covid-19 telah dijalankan di pasar ini melibatkan seramai 229 orang,” katanya.

Uggah yang juga Pengerusi Jawatankuasa Pengurusan Bencana Negeri Sarawak (JPBNS) berkata demikian pada sidang media perkembangan Covid-19 bertempat di Dewan Undangan Negeri Lama, di sini, semalam

“Daripada jumlah yang disaring tersebut, seramai empat orang telah didapati positif ujian rT-PCR COVID-19 pada 27 Julai 2020.

“Kesemua kes tidak menunjukkan sebarang tanda dan gejala dan indeks kes kepada kluster ini dan kontak kepada kes-kes masih dalam siasatan,” jelasnya.

Bercakap mengenai kluster yang masih aktif, beliau berkata jumlah kluster yang masih aktif di Sarawak ialah sebanyak 10 kluster dengan sembilan kluster dilaporkan di Daerah Kuching dan satu di Daerah Bintulu.

“Setakat hari ini, terdapat 10 kluster yang masih aktif iaitu Kluster Syarikat Kejuruteraaan (penambahan satu kes menjadikan jumlah lapan kes), Kluster Mambong (penambahan satu kes menjadikan jumlah enam kes) dan Kluster Pusat Perubatan (kekal tiga kes).

“Sementara itu Kluster Jupiter kekal dengan tiga kes, Kluster Pasar Stutong (kekal tujuh kes, Kluster Jeti Kuching (kekal dua kes), Kluster Sentosa (penambahan sembilan kes menjadikan jumlah 30 kes), Kluster PUI Melbourne (penambahan satu kes menjadikan jumlah tiga kes), Kluster Syarikat Pembinaan Kuching (kekal dua kes) dan Kluster Pasar Satok (empat kes),” jelasnya.

Uggah turut memaklumkan bahawa satu kes baru yang telah sembuh dan discaj dari hospital semalam menjadikan jumlah keseluruhan kes positif Covid-19 yang telah sembuh dan discaj sebanyak 564 orang atau 83.56 peratus.

“Seramai 92 orang masih menerima rawatan dalam wad isolasi hospital dan jumlah kematian 19 orang atau 2.81peratus.

“Hari ini sebanyak 39 orang yang disyaki (PUI) baru dilaporkan dan tiga kes masih menunggu ujian makmal,” tambahnya.

See author's posts


Rempuhan stadium ragut satu nyawa, 30 cedera

DAR ES SALAAM: Seorang peminat bola sepak maut dan 30 yang lain cedera  dalam insiden rempuhan di Stadium Benjamin Mkapa di Dar es Salaam, Tanzania pada Ahad.

Menurut laporan Xinhua, rempuhan itu berlaku apabila peminat bola sepak berasak-asak untuk masuk ke dalam stadium bagi menyaksikan perlawanan akhir pusingan pertama Piala Konfederasi CAF antara Tanzania dan Algeria.

Menteri Kesihatan Ummy Mwalimu mengesahkan insiden tersebut.

Pasukan belia Algeria memenangi perlawanan itu dengan jaringan 2-1 dan pusingan akhir kedua akan diadakan di Algiers. – Bernama-Xinhua

See author's posts


Kompleks UNIFOR dijangka siap tahun depan

KUCHING: Proses pembinaan kompleks Unit Hal Ehwal Agama-Agama Lain (UNIFOR) bernilai RM70 juta di Jalan Ong Tiang Swee dijangka siap pada 2024.

Timbalan Menteri Kesihatan Awam, Perumahan dan Kerajaan Tempatan, Datuk Dr. Penguang Manggil berkata, proses pembinaan kompleks berkenaan berjalan dengan lancar.

“Berdasarkan kontrak, pembinaan kompleks berkenaan mengambil masa selama dua tahun sahaja.

“Kini, projek berkenaan berjalan lancar dan dijangka siap pada penghujung tahun depan,” katanya.

Beliau berkata demikian ketika sidang media Sesi Penyampaian Cek Bantuan Dana-Dana Sekolah Mubaligh Bagi Tahun 2022-Keuskupan Agung Roman Katolik Kuching di Wisma Bapa Malaysia, hari ini.

Untuk makluman, kerja-kerja pembinaan kompleks berkenaan yang setinggi 10 tingkat di atas tapak seluas 1.2 hektar telah bermula sejak Oktober 2021 yang turut dirasmikan oleh Premier Sarawak, Datuk Patinggi Tan Sri Abang Johari Tun Openg.

Terdahulu, Penguang telah menyempurnakan Majlis Penyampaian Cek Bantuan Dana-Dana Sekolah Mubaligh Bagi Tahun 2022-Keuskupan Agung Roman Katolik Kuching dengan jumlah keseluruhan RM3.7 juta di Wisma Bapa Malaysia.

Oleh NICKELYSON LAKUN

See author's posts


Peruntukan belanjawan 11 kementerian diluluskan

KUALA LUMPUR: Peruntukan belanjawan bagi 11 kementerian diluluskan di peringkat jawatankuasa pada minggu keenam mesyuarat Dewan Rakyat.

Ia melibatkan Kementerian Dalam Negeri; Kementerian Kerja Raya; Kementerian Pembangunan Usahawan dan Koperasi; Kementerian Pelancongan, Seni dan Budaya; Kementerian Sains, Teknologi dan Inovasi serta Kementerian Kesihatan.

Selain itu ialah Kementerian Sumber Manusia; Kementerian Pengangkutan; Kementerian Perdagangan Antarabangsa dan Industri; Kementerian Komunikasi dan Digital serta Kementerian Pembangunan Wanita, Keluarga dan Masyarakat.

Dewan Rakyat turut meluluskan usul penubuhan 10 Jawatankuasa Pilihan Khas Dewan Rakyat Parlimen ke-15 baharu yang dibentangkan Menteri di Jabatan Perdana Menteri (Undang-Undang dan Reformasi Institusi) Datuk Seri Azalina Othman Said.

Ia melibatkan Jawatankuasa Pilihan Khas Kewangan dan Ekonomi; Kesihatan; Perdagangan Dalam Negeri, Keusahawanan, Kos Sara Hidup dan Pertanian; Infrastruktur, Pengangkutan dan Komunikasi serta Pembinaan Negara Bangsa, Pendidikan dan Pembangunan Sumber Manusia.

Selain itu, Jawatankuasa Pilihan Khas Wanita, Kanak-kanak dan Masyarakat; Alam Sekitar, Sains dan Perladangan; Keselamatan; Perhubungan Antarabangsa dan Perdagangan Antarabangsa serta Hak Asasi Manusia, Pilihan Raya dan Reformasi Institusi.

Kesemua jawatankuasa pilihan khas itu berfungsi sebagai mekanisme semak dan imbang dalam pentadbiran kementerian.

Sementara itu, Yang Dipertua Dewan Rakyat Datuk Johari Abdul memaklumkan sidang Dewan Rakyat bagi Mesyuarat Kedua Penggal Kedua Parlimen ke-15 diawalkan kepada 22 Mei hingga 15 Jun ini, berbanding jadual asal pada 12 hingga 27 Jun.

Menurutnya, Perdana Menteri Datuk Seri Anwar Ibrahim selaku Ketua Majlis telah bersetuju dengan pindaan itu selaras dengan Peraturan 11(2) Peraturan-Peraturan Majlis Mesyuarat Dewan Rakyat.

Johari berkata, ia susulan permintaan beliau kepada Perdana Menteri berikutan ramai Ahli Dewan Rakyat akan menunaikan ibadah haji ke Makkah pada tahun ini yang memerlukan persiapan sewajarnya.

– Bernama

See author's posts


NOVEL: ENSERA WAT BUJANG SUGI

Tusun Ke-9

NANYA ENDU SEDINANG

NYA alai jaku sida iya bedau putus laban apin nanya Endu Sedinang. Nya alai tak lalu angkat Indai Bangau Mantai lalu niki ke sadau Endu Sedinang Dara Bagau, diau di panggau biau ribut kemarau maya nebang. Iya niki ke berangin tinggi ke kediri-diri nadai nenjang. Dia iya meda Sedinang duduk degi-degi petangan ujung jari iya benung negika menyeti bali tengkebang. Iya duduk dugau-dugau, ujung tunjuk indu iya nyelaku punggang kumbu muau ke bebuah ngambi likau nabau melelenang. Iya benung nyulam enggau jadam benang gudang, benung gawa nyubak enggau bulu landak sesetak tengelang labang.

Meda Indai Bangau Mantai, Sedinang lalu ngetu gawa. Dia seduai lalu berimbai kerigai rusuk marang.

“Au dih aka, nama dih chap surat kirum raja? Nama dih abar putar berita? Nama kebuah nuan kitu, nama kereja?” ku Sedinang.

“Au adi. Aku datai ditu nadai panjai jaku. Nya alai lemai kemari Ibu Indai Rimbu seduai Aya Apai Rimbu bisi datai ari menua sida iya di Tuchung Biau Balai, Ke Dedinggai nadai nenjang, di Batang Buluh Balau ke Belai Lega Langkang. Seduai iya udah ditanya sida apai pejalai. Seduai iya ke nemuai ngagai penyarai rumah lantang kitai, seduai iya minta bini; nanya nuan ke bini Sugi enggau iya serasi betambak singkang,” ku Indai Bangau Mantai.

“Au mih kau aka. Enda mih aku aka. Enda aku muai jaku sida apai, enti sida iya ngasuh, aku nguai ngagai menua orang,” kemah ku jaku Endu Sedinang nyaut enggau tekup dabung jarang.

“Enti nuan deka adi, nuan deka dibai sida iya pulai ke bejalai nyurung mansang enti hari udah tawas teringkas siang,” ku Indai Bangau Mantai.

“Barang iya mih, anang ga Sugi ngayahka aku beduan ngayahka orang. Enti iya ka nupi aku, ba pengawa jai sama enggau lantang, aku ka,” pia ku Endu Sedinang.

ENDU SEDINANG SETUJU

Nya mih naka jaku Indai Bangau Mantai.  Iya lalu pulai ke bilik pansut ke ruai. Nya alai iya madahka Sedinang nadai jaku. Dia orang mayuh lalu betempap jari magang-magang. Orang tak nying begau munyi ke mulau bala nyerang. Sida sama ketawa gaga di sekayu peretang rumah raya, ninga jaku nyau sama balat besenentang.

Nya alai hari pan nyau lama malam udah kelam sabung petang. Orang mayuh nyau pulai ngagai bilik diri empu dalam ngeruang. Sida Aya Apai Rimbu pan lalu nindukka diri kelemumuk ngedang belakang. Tak enda berasai dih alai hari tawas teringkas siang. Tak lalu niki Indai Bangau Mantai ngagai Endu Dara Sedinang ngasuh iya begari sereta besikap serangkap genap chukup magang; ngasuh iya ngaduka perengka diri ke dara chukup semua nadai ketimpang.

Nya alai Sedinang pan lalu begari masukka beringin kain keberaya ke bebuah manah gaya penarah jera tupai kendawang. Iya masukka kain teruba iya ngebat ke nyingkat nanchang jempulang. Nya kain teruba iya gawa mangku tangga ridan pengerang, anak kain kumbu Brunei enggi Sedinang Dara Pandai, peda bebuah manah amai, bekaki tau bejalai, bejari landik megai, benyawa pandai ngumbai, ngangauka mengandai tangkai menimang. Tempap Sedinang serungap rawai dagang lalu pelingka iya sengkiling ringgit wang. Udah nya, araka iya tumpa penanggam tapa jari ngengkang sambil lengan kanan iya tanggam ripan gelang gudang. Dilepika iya sekali sanggul lintang lalu lepi sekali sanggul gantung baka tangkung burung kenyalang. Peda sanggul silai Sedinang tak baka pemansai laka disingkang. Entakka iya tisir pirak bekegetak baka gerejak tiang empang. Bedimbu Sedinang ngelalaika tusu ngelampu kembang lalu beselampai Sedinang Dara Lengunai enggau menyeti bali belulai, manah urai pantak kechendai tabur mau magang. Udah nya, aduka Sedinang mua tampak enggi iya baka pandang senayak bulan mansang. Idung manchung enggi iya baka puchung ke tebantun tensang. Nyau aduka iya kuyu gemu baka telu manuk indu kepayang mekang.

ENDU SEDINANG NITIHKA PEMULAI ENTUA

Nya mih naka kelulu gaya perengka Endu Sedinang ke genap nadai penimpang. Endu Dara Sedinang pan pulai nyereta Ibu enggau Aya Apai Rimbu. Nya baru tak suma ga iya nyingkangka bulang ujung kudung, iya ngejangka gerunggang papan guntung di baruh penjuang tulang perabung, baruh kurung rumah nyementang. Suma keledanja nyingkang Sedinang Dara Pandai bejalai ngejangka meligai panggau besai iya ke dedinggai nadai nenjang.

Tunjan iya tangga papan numpu sengkan guchi beluyang. Indik iya bilik baik baka tasik ngumbang Rajang, bilik besai baka Brunei ke seberai Nanga Limbang. Dia Ibu Indai Rimbu pan lalu malik enggau jebulik mata nentang. Dia Ibu Indai Rimbu nyau enda nyamai diau baka kena pulau bala nyerang. Iya tak nyau peluh ngum baka ke mangkang unggun pandang bedilang. Iya tak nyau kasak-kasak baka pekaban ikan juak mabuk anak tubai tengang. Iya tak nyau getar-getar baka ngunggar ampuh pasang meda pemajik Endu Dara Sedinang ke tak nadai endur mantah, nadai endur mejah. Tak naka pemajik mensia mansang. Dia Sedinang pan lalu duduk enggau Ibu Indai Rimbu besaruk denjang seringgang, duduk berimbai enggau mentua iya empu di kerigai rusuk marang.

Sida tiga pan nyau beati deka bejalai belundai nyurung mansang, tak nyau tebuka bedaru pintu bandir tapang. Indik sida tempuan nyapan baka sampan ban dagang lalu niti sentali rumah panjang ke nyau datai ba ruai sida Bujang Paku Lawang, Pemantang Chapin Timbau, Pat Bulat Pengeruang Tukau. Dia sida meda iya gali lading-lading baka tinting maring muang. Iya ke tinduk nyadai di panggau tengah ruai, kereban mikai udai lama ditebang. Dia iya tak lalu ngebakka bungkur iya enggau selanggur bali tengkebang lalu bejaku iya munyi tu enggau Endu Dara Sedinang.

BUJANG PAKU LAWANG NANYA ENDU SEDINANG

“Oh kini nuan Sedinang, perengka nuan enda jena baka, baka ke maya mansang ngabang? Kini penemuai nuan Sedinang belundai nyurung mansang?

“Au dih Sedinang wai, enti nuan beambai, dih Sedinang, anang ga nuan lama ninggalka rumah panjai balat jementang. Enti nuan belakika Bujang Sugi, sepi asai nuan Sedinang. Nya orang ke endang berani mutus garang,” kemah ku Bujang Paku Lawang.

Dia Sedinang tak enda nyaut enggau mulut dabung jerantang, tak enda malik nikal ke belakang. Sida tiga tak mupuk bejalai betunda-udi sama nyingkang. Nya alai datai sida di pala tangga nurun ke tanah menalan manah enggi sida alai matahka rakah sabang seluang.  Kejang sida ari nya, sida niti sentali jalai ulang lalu datai di pendai masai alai mandi sekali besungga undang. Sida nyemerai tebing seberai nyemerang tebing seberang lalu terus nengah kampung baung nadai dinga ensung nyumbuh bujang, kampung sunyi nadai dinga buie buau orang. Bukit tait turun tiki, sungai diulu sungai diili. Nya alai bejalai sida sepagi-pagi nyerumba matahari ke gemeri tampak terang, panas ke belebas mandang lumpang. Dia sida tiga tak sama ikak lelak tulang. Aya Apai Rimbu tak lalu mai ngetu tengeju lama lengang. Pantap iya engkubung ambi ke pelasar, pantap iya menua ambi ke panggal.

Dia sida lalu ngetu tengeju lelak tulang. Dia Aya Apai Rimbu nyau sinu di leku kandang dada lebuh nentang menantu iya, Endu Sedinang Dara Melisa ke tak nyau lelak ikak gaya laban iya ke enda kala bejalai di menua kampung puang. Dia tak sinu di leku kandang kamai Aya Apai Rimbu, Raja Besai, meda Sedinang Dara Pandai, tak lelak ikak bejalai ke belundai nyurung mansang. Dia tak lalu muchau Aya Apai Rimbu munyi Melanau nimbau bangkung, nyau bejaku munyi Sebaru tunsang ujung lalu besangin munyi Beketan Palin ngulihka lilin madu ranggung. Aya Apai Rimbu lalu nyampi munyi Menani manang Chelung laban iya, enti jalai panjai iya tau ngasuh nya pandak, enti menua jauh iya tau ngasuh nya semak.

NYAMBUT PENATAI ENDU SEDINANG

Kejangka sida tiga ari nya, manggai di Bukit Nimung Engkabung Burung Lelayang Rangkang, di Tuchung Biru Nakung Ke Labuh Begempung Ninggalka Idang. Nya ga bukit seberai pendai sida Apai Rimbu, masai alai mandi sekali besungga undang. Nya pendai tengah sida Apai Rimbu, udah dipanjah enggau rajah minyak pemandang. Datai sida di pendai, sida lalu mandi bepari isi bebuai peluh langkang. Tembu mandi, sida pan lalu begari, masukka perengka enda jena baka, baka maya nurun ngabang. Udah masukka gari manah ke deduah puji orang, Aya Apai Rimbu dulu lalu Sedinang tengah. Tak bejalai lubah sida baka nipah ke rebah puak laut. Tak suma nyingkang nyurung pejalai Sedinang Dara Lempung baka nibung ke berayung puputka ribut. Tak bejalai ringang-ringang Endu Dara Sedinang baka pasang besegang mudik anyut.

Nya alai udah datai di menalan sida lalu niki ke rumah.  Dinga gu-gu orang sekayu punggang peretang rumah merundu munyi empangu ngambat kalu bulan mansang.  Dinga tak rami richah rimai orang sekayu punggang rumah panjai munyi ke begawai ngidang pengabang. Sida begau laban meda Sedinang baru datai belundai nyurung mansang. Dia dinding ke nyau beseling abis dipekerumbak. Pintu abis tekebu lalu tesilak. Sida ke kait nyau pandai bejalai bekejengkak. Sida ke buta lalu menchelak. Pia mega, sida ke ngandung lalu beranak.

Maya nya, tudah Semanjan tak bedau nyabak di awak selangka dada  diau di panggau ke begurau tuntun mata, di berangin tinggi enggi iya kediri-diri remba-remba, masai baruh kurung perabung rumah raya, enggi sida iya enda jena baka, baka ke nyentuk di singka niga lantang. Orang mayuh pan begau magang-magang. Dia bala sida ke bujang nyau bekesetak mengkelak. Sida bujang biak nyau mandam geladak papan simbang.

“Naka mih pemajik bini Sugi Endu Sedinang,” kemah ku jaku bujang mayuh.

Oleh JANTAN UMBAT

See author's posts


Kerajaan cari jalan penyelesaian kurangkan beban rakyat tanpa pengeluaran KWSP

KUALA SELANGOR: Kerajaan sedang mencari jalan penyelesaian bagi membantu mengurangkan beban rakyat yang menghadapi masalah kewangan tanpa perlu mereka mengeluarkan simpanan Kumpulan Wang Simpanan Pekerja (KWSP).

Perdana Menteri Datuk Seri Anwar Ibrahim berkata, ini kerana pencarum sudah beberapa kali membuat pengeluaran KWSP sebelum ini, dan keadaan ini pastinya menyebabkan simpanan untuk persaraan mereka semakin berkurangan.

“Banyak yang telah dikeluarkan (simpanan KWSP) sebelum ini. Jadi ada yang tinggal RM10,000, RM5,000. Mereka yang nak keluarkan wang itu kena fikir apa pilihan yang ada.

“(Misalnya) pencen empat tahun lagi, apa nak jadi? katanya kepada pemberita selepas menyampaikan Syarahan Ulung Kursi Siddiq Fadzil di Universiti Selangor, Kampus Bestari Jaya di sini, semalam.

Anwar berkata demikian ketika ditanya sama ada pengeluaran KWSP akan turut dipertimbangkan dalam Belanjawan 2023.

Beliau berkata, kerajaan perlu membuat pertimbangan terhadap kebenaran bagi pengeluaran KWSP itu untuk mengelak rakyat terbeban selepas bersara kelak.

Dalam pada itu, Anwar yang juga Menteri Kewangan berkata tumpuan Belanjawan 2023 yang akan dibentangkan pada 24 Februari ini, adalah mengenai usaha untuk menangani masalah defisit negara, isu pendigitalan, keselamatan makanan dan kos sara hidup rakyat.

“…yang lain akan saya umumkan semasa (pembentangan) belanjawan itu nanti,” katanya.

Berhubung Parti Ikatan Demokratik Malaysia (MUDA) yang didakwa terkilan kerana tidak diundang menghadiri mesyuarat pertama Sekretariat Kerajaan Perpaduan pada Selasa lepas, Anwar berkata mesyuarat itu hanya melibatkan parti-parti yang mengasaskan Kerajaan Perpaduan.

“Sebenarnya, mesyuarat itu adalah mesyuarat dalam kalangan parti-parti yang mengasaskan Kerajaan Perpaduan…yang lain (mesyuarat bersama parti lain yang menyokong Kerajaan Perpaduan) akan dibawa dalam jawatankuasa,” katanya. – Bernama

See author's posts


Regata Baram Marudi ditunda

MARUDI: Regata Baram Marudi yang telah dijadualkan pada 24 hingga 27 Ogos 2023 telah ditunda pada tarikh yang akan dimaklumkan kemudian.

Pegawai Daerah Marudi Belayong Pok menerusi kenyataan hari ini berkata, penundaan tarikh Regata Baram berkenaan disebabkan oleh hal-hal yang tidak dapat dielakkan oleh pihak jawatankuasa penganjur.

Susulan penundaan, pihak Majlis Daerah Marudi memohon maaf atas segala kesulitan dan kerjasama daripada semua pihak berhubung perkara tersebut.

See author's posts


Hotel AS hilang lima juta pekerjaan sejak Februari

NEW YORK: Industri perho- telan di Amerika Syarikat (AS) menyaksikan kehilangan li- ma juta pekerjaan sejak Fe- bruari, kesan daripada Co- vid-19 yang turut meragut hampir 210,000 nyawa di ne- gara ini, lapor agensi berita Xinhua, memetik statistik terkini.

Kadar penginapan bilik hotel pada Ogos di AS adalah 48.6 peratus, turun 31.7 peratus berbanding tempoh sama tahun lalu, dan kadar-nya terus menurun kepada 48.5 peratus pada minggu kedua September, kata STR, badan swasta yang menyediakan penanda aras data, analisis dan pandangan pa- saran untuk sektor hospitaliti global.

Sementara itu, menurut Per- tubuhan Hotel Mewah Anta- rabangsa (ALHI), hanya 38 pe- ratus orang di AS yang bercadang untuk bercuti pada 2020, berbanding 70 peratus pada tahun kebiasaan.

Kira-kira tiga per empat hotel di Amerika sedia untuk memberhentikan lebih banyak kakitangan semasa pandemik, sekiranya tiada sebarang bantuan lagi daripada pemerintah dalam waktu terdekat, kata ALHI.

Sesuai dengan kadar pe- nginapan dan tahap pen- dapatan saat ini, dua pertiga hotel di AS hanya mampu ber- tahan selama enam bulan beroperasi tanpa bantuan baharu dari kerajaan, tambahnya.

Pangkalan data banci STR untuk tahun berakhir 2015 menunjukkan kira-kira 5 juta bilik hotel di lebih dari- pada 52,000 hartanah di AS. – Bernama

See author's posts


Agong titah semua pihak ketepi perbezaan, perangi Covid-19

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menitahkan, supaya rakyat mengetepikan perbezaan politik, bangsa dan agama, bagi memerangi Covid-19 yang berterusan mencatatkan kes positif harian empat angka, sejak hujung tahun lepas.

Datuk Pengelola Bijaya Diraja Datuk Ahmad Fadil Shamsuddin berkata, Seri Paduka Baginda yakin, dengan sokongan dan kerjasama semua pihak, negara mampu untuk sekali lagi melandaikan lekuk kes jangkitan Covid-19, sekali gus meringankan beban dipikul petugas barisan hadapan.

Menurutnya baginda menzahirkan kegusaran, melihat peningkatan keperluan rawatan rapi dan penggunaan katil Unit Rawatan Rapi (ICU) khususnya di Lembah Klang, yang mencatatkan kenaikan mendadak kes-kes positif.

“Berikutan peningkatan keperluan rawatan rapi dan penggunaan katil ICU ini, pesakit-pesakit jangkitan Covid-19 yang kritikal, terpaksa ditempatkan di hospital-hospital kerajaan yang lain, dan ini boleh menjejaskan rawatan pesakit-pesakit bukan Covid-19 yang lain,” titah Al Sultan Abdullah menerusi kenyataan dikeluarkan Istana Negara, semalam.

Isnin lepas negara merekodkan sebanyak 3,306 kes jangkitan Covid-19 baharu, manakala 15 hospital Covid-19 dilaporkan mencatatkan kadar penggunaan katil Covid-19 (bukan ICU) melebihi 70 peratus.

Dalam pada itu, Ahmad Fadil berkata Al-Sultan Abdullah turut menzahirkan rasa dukacita terhadap rakyat yang masih tidak peka dalam tindak-tanduk harian mereka, khususnya terhadap pematuhan disiplin amalan kebiasaan baharu dan kawalan kendiri bagi mengekang penularan wabak ini.

“Sehubungan itu, Al-Sultan Abdullah menyeru seluruh rakyat menzahirkan solidariti dan sokongan padu kepada para petugas barisan hadapan, dengan bersama-sama berganding bahu berdisiplin mematuhi semua perintah yang ditetapkan kerajaan dan prosedur operasi standard (SOP),” katanya.

Ahmad Fadil berkata, Al-Sultan Abdullah turut mengajak rakyat untuk bersama mendoakan agar petugas barisan hadapan sentiasa dilindungi, segala usaha dilakukan semua pihak dalam memerangi Covid-19 diberkati dan berjaya, serta negara sentiasa dilindungi dan bebas dari wabak ini dengan segera.

Menurut Ahmad Fadil, Seri Paduka Baginda amat memahami cabaran besar diharungi wira dan wirawati petugas barisan hadapan ketika ini, dan berharap mereka terus cekal dan tabah dalam memerangi gelombang ketiga penularan wabak Covid-19.

“Al-Sultan Abdullah amat menyanjung tinggi pengorbanan dicurahkan petugas barisan hadapan demi keselamatan diri rakyat dalam memikul tanggungjawab membendung wabak Covid-19 dan merawat pesakit-pesakit wabak yang boleh meragut nyawa ini.

“Justeru, Seri Paduka Baginda menzahirkan harapan agar semangat kental dan juang tinggi dipamerkan mereka, sebagai benteng utama negara sejak bermulanya penularan wabak ini awal tahun lalu turut dihargai seluruh rakyat jelata. Sesungguhnya, usaha gigih petugas barisan hadapan sewajarnya dipuji dan terus dihargai,” katanya. – Bernama

See author's posts


Kerajaan mahu lindungi rakyat

LAWAS: Kerajaan mahu melindungi rakyat daripada pandemik Covid-19 yang kini telah meragut lebih dua juta nyawa di seluruh dunia.

Timbalan Ketua Menteri, Datuk Amar Awang Tengah Ali Hasanmenyaran penduduk Sarawak khususnya di Daerah Limbang dan Lawas segera mendaftar sebagai penerima suntikan vaksin secara dalam talian di aplikasi mysejahtera atau secara manual.

Beliau yang juga Menteri Pembangunan Bandar dan Sumber Asli Kedua dan Menteri Perdagangan Antarabangsa dan Industri, Terminal Perindustrian dan Pembangunan Usahawan Sarawak memaklumkan program vaksinasi bagi Daerah Limbang dan Lawas akan bermula pada 6 dan 7 Mac ini.

Bagi Daerah Lawas, Timbalan Menteri Kementerian Pembangunan Luar Bandar (KPLB) Malaysia yang juga Ahli Parlimen Lawas Dato Henry Sum Agong akan mendahului senarai penerima suntikan vaksin di Lawas pada 7 Mac ini.

Manakala 6 Mac pula ialah vaksinasi bagi Daerah Limbang yang akan diketuai Menteri Muda Pemodenan Pertanian, Tanah Adat dan Pembangunan Wilayah Sarawak, Datuk Dr. Abdul Rahman Ismail merangkap Ahli Dewan Undangan Negeri (ADUN) Bukit Kota dan Timbalan Menteri Pengangkutan Malaysia, Datuk Haji Hasbi Habibollah selaku Ahli Parlimen Limbang.

Ini melibatkan semua petugas barisan hadapan bagi Daerah Limbang dan Lawas.

Awang Tengah turut berkongsi pengalaman selaku rakyat Sarawak terawal menerima suntikan vaksin Covid-19 bersama Ketua Menteri Datuk Patinggi Abang Johari Tun Abang Haji Openg baru-baru ini.

“Mula-mula memang rasa gementar juga, tetapi selepas menerima suntikan, alhamdulillah semuanya baik dan tidak menyakitkan.Saya ini sering menerima suntikan gout yang mana jauh lebih sakit daripada suntikan vaksin Covid-19. Apapun tidak ada kesan sampingan yang serius cuma pada hari kedua terasa letih dan mengantuk,” tambahnya.

ADUN Bukit Sari itu melakukan lawatan kerja singkat ke beberapa kawasan di Lawas yang melibatkan kawasan Merapok, Trusn dan Ulu Batang Trusan.

Turut sama mengiringi beliau ialah Timbalan Menteri KPLB Dato Henry Sum Agong, Timbalan Residen Bahagian Limbang Haji Sebi Haji Abang, Pegawai Daerah Lawas Ladin Atok dan ketua jabatan kerajaan Bahagian Limbang.

Oleh ADENG EDRUS

See author's posts


Anak buaya berkeliaran di jalan raya

MIRI: Pengguna jalan raya di Lutong di sini terkejut apabila menemui seekor anak buaya berkeliaran di tengah jalan raya berkenaan,semalam.

Dalam kejadian kira-kira 10.00 malam itu, anak buaya itu dipercayai dari sungai  berhampiran sebelum sesat dan berkeliaran di tengah jalan raya sebelum disedari pengguna jalan raya.

Terkejut dengan kehadiran sang bedal itu, pengguna berkenaan segera menghubungi pihak bomba untuk menangkap buaya berkenaan.

Ketua Balai Bomba dan Penyelamat Lopeng, Terry Robson berkata, sepasukan anggotanya dikejarkan ke tempat kejadian sebaik sahaja menerima aduan tersebut.

“Setibanya di lokasi, anggota kami mendapati seekor buaya sepanjang lebih satu meter itu masih berada di jalan raya.

“Pasukan kami menggunakan penjerut untuk menangkap buaya tersebut,” katanya ketika dihubungi di sini.

Katanya, buaya tersebut kemudian dilepaskan semula ke sungai berdekatan.

See author's posts


CETUS KEMUSNAHAN BESAR

MOSCOW: Sekurang-kurangnya 13 orang, termasuk tiga kanak-kanak, terbunuh selepas sebuah pesawat tentera Rusia terhempas ke kawasan perumahan Yeysk, sebuah bandar di barat daya Rusia berhampiran sempadan Ukraine, kata pihak berkuasa Moscow pada Selasa ketika operasi mencari berakhir.

Kementerian situasi kecemasan berkata dalam satu kenyataan bahawa penyelamat telah menyelesaikan pencarian runtuhan, dan menemui 10 lagi mayat, selepas mengumumkan tiga kematian sebelum ini.

“Secara keseluruhan, 13 orang maut, termasuk tiga kanak-kanak, manakala 19 orang cedera,” menurut kementerian itu, seperti dipetik oleh agensi berita Rusia.

Sukhoi Su-34 terhempas pada petang Isnin, menyebabkan kebakaran besar yang melanda sebuah bangunan sembilan tingkat yang didiami oleh 600 penghuni.

Presiden Rusia Vladimir Putin dimaklumkan mengenai kebakaran itu dan mengarahkan “semua bantuan yang diperlukan diberikan kepada mangsa akibat insiden pesawat tentera,” kata Kremlin kepada agensi berita TASS yang dikendalikan kerajaan.

“Di tapak nahas Sukhoi Su-34, di halaman kawasan perumahan, bahan api pesawat itu terbakar,” kata kementerian pertahanan. Imej di media sosial menunjukkan sebuah blok kediaman era Soviet yang dilalap api.

Kebakaran merebak di lima tingkat bangunan itu, meliputi 2,000 meter persegi (21,500 kaki persegi), kata kementerian situasi kecemasan.

Kementerian pertahanan berkata juruterbang pesawat itu dapat melepaskan diri.

Pesawat itu terhempas selepas berlepas untuk menjalankan penerbangan latihan dari lapangan terbang tentera Daerah Tentera Selatan, katanya.

Ia menambah bahawa jet tentera itu telah rosak selepas “salah satu enjinnya terbakar semasa berlepas.” – AFP

See author's posts


Benak gamit perhatian orang ramai

ENGKILILI: Ketibaan air pasang raja setinggi 6.5 meter telah membolehkan ombak besar atau lebih dikenali sebagai benak menyelusuri sepanjang Sungai Batang Lupar seawal pagi semalam.

Sudah tentunya kehadiran benak telah mewujudkan suasana pemandangan yang menarik di kawasan Taman Tebingan Sungai Batang Lupar hingga ia menggamit perhatian orang ramai di Bandar Simanggang untuk menyaksikan fenomena tersebut dari lokasi itu.

Bagaimanapun kehadiran fenomena benak ini sebenarnya bukan sahaja boleh disaksikan oleh orang ramai yang berada berdekatan Taman Tebingan Sungai Batang Lupar dalam bandar tersebut.

Ini kerana penduduk yang tinggal berdekatan sungai juga boleh menyaksikan kehadiran fenomena benak apabila air pasang raja mula bergerak dari kawasan muara hingga ke hulu Sungai Batang Lupar.

“Kami, penduduk Rumah Panjang Langkang Ulu di sini juga mampu menyaksikan fenonema benak ketika berlangsung air pasang raja di Sungai Batang Lupar,” kata seorang penghuni di situ yang enggan namanya didedahkan di sini.

Jelas beliau, keadaan kewujudan pantai pasir dan dasar sungai yang cetek berdekatan pengkalan sungai rumah panjang mereka membolehkan fenomena benak itu berlaku ketika berlangsung air pasang raja.

“Apabila bunyi deruan ombak mula kedengaran di kawasan hulu, anak muda yang kebetulan berada berdekatan pengkalan sungai akan mula bersedia dengan telefon pintar masing-masing untuk merakam kejadian fenomena alam itu di sini.

“Dengan ketinggian mencecah paras hampir satu meter, gelombang benak berkenaan akan menyelusuri sungai pengkalan kami sebelum ia menghempas kawasan tebing dan hilang beransur-ansur di lokasi seterusnya,” kata beliau.

Penjawat awam itu berkata pemandangan suasana ketibaan benak berdekatan sungai di rumah panjang mereka tidak dikongsi di media sosial selama ini kerana publisiti mengenai fenomena itu sering ditonjolkan di Taman Tebingan Sungai Batang Lupar.

“Justeru, sebagai penghuni Langkang Ulu maka adalah menjadi kebanggaan kami untuk memiliki daya tarikan benak yang tersendiri di sini walaupun ia tidak sehebat benak yang menyelusuri Sungai Batang Lupar di Bandar Simanggang,” kata beliau.

Oleh VALENTINE NGUMBANG

See author's posts


Sistem saliran Tanjung Sebekut dinaik taraf

SPAOH: Sistem Saliran Tanjung Sebekut di sini akan dinaik taraf dengan kos RM5 juta, kata Timbalan Ketua Menteri, Datuk Amar Douglas Uggah Embas.

Projek itu akan ditender dalam masa terdekat, katanya ketika menjelaskan komponen latihan peningkatan kepada anggota Skim Tanjung Sebukut di sini, semalam.

Turut hadir Pegawai Saliran dan Pengairan Bahagian Betong, Bartholomew Emily Ayu, Setiausaha Politik Ketua Menteri, Dr. Richard Rapu dan Pengerusi Skim Tanjung Sebukut, Abang Hendi Abang Zaini dan Setiausahanya, Abdul Karim Jawi.

“Kerajaan akan menyediakan kemudahan bagi pesawah padi di daerah ini dengan mesin untuk membantu dalam penuaian,” katanya sambil memberitahu Kerajaan Sarawak kini meningkatkan infrastruktur jalan, saliran dan pengairan dan ahli jawatankuasa akan terlibat dalam memantau kerja naik taraf.

Uggah yang juga Ahli Dewan Undangan Negeri (ADUN) Bukit Saban menegaskan, tender untuk pembinaan pasar baharu Spaoh bernilai RM5 juta akan ditutup pada Rabu ini.

“Pasar ini akan menjadi bangunan dua tingkat. Tingkat atas terdiri daripada kedai makan, manakala di tingkat bawah meliputi keseluruhan pasar.

“Ini merupakan satu lagi manifestasi berterusan kerajaan Gabungan Parti Sarawak (GPS) untuk membawa kemudahan moden dan lebih baik di kawasan luar bandar negeri ini.

Menurut Setiausaha Majlis Daerah Betong, Charlie Keling, penyerahan kawasan pembinaan itu kepada kontraktor yang berjaya dijangka dilakukan pada pertengahan September depan.

See author's posts


Wahab menyumbang kepada masyarakat kampung sempena Ramadan

DARO: Bekas Ahli Parlimen Igan, Dato Sri Wahab Dolah terus komited untuk memberi sumbangan kepada masyarakat kampung sempena Ramadan bagi menyantuni komuniti setempat.

Pengerusi Permodalan ASSAR Sdn Bhd itu menaja daging untuk penduduk di Pulau Bruit baru-baru ini.

Beliau turut menyumbang buah kurma untuk setiap keluarga membabitkan lebih 7,000 ketua isi rumah di kawasan Parlimen Igan yang akan diagihkan esok.

Kaedah pengagihan daging pula berbeza iaitu orang kampung bergotong-royong memasak daging dan kemudian diedarkan ke setiap ketua isi rumah untuk berbuka puasa di kampung Betanak, Kampung Penibong dan Penuai.

Wahab berkata, daripada memberi daging 1/2 atau 1 kilogram kepada setiap ketua isi rumah, adalah lebih baik memberi dan mengedarkan masakan yang sudah siap bagi memudahkan penerima terutama kalangan asnaf, anak yatim dan ibu tunggal.

Menurutnya, amalan bersedekah itu adalah tanda kesyukuran atas rezeki yang Allah beri ‘kerana dalam rezeki saya, ada rezeki orang lain.’

“Tanda kesyukuran ini ada tiga cara. Pertama dalam jiwa berasa kesyukuran dengan melaksanakan ibadah.

“Kedua, dengan ucapan syukur Alhamdulillah dan ketiga perbuatan iaitu menghulurkan atau mengembalikan hak orang lain atas rezeki yang kita peroleh.

“Saya rasa lebih tenang dan gembira setiap kali menghulur sumbangan,” katanya yang setiap tahun turut mengadakan sumbangan seumpama itu di Kampung Tian sejak dahulu.

Wahab berkata, bayangkan di Madinah dan Tanah Haram Makkah, orang ramai berebut-rebut memberi sedekah terutama pada Ramadan.

Katanya, amalan bersedekah dalam bulan puasa terutama memberi makanan untuk orang berbuka adalah amalan yang perlu digalakkan.

Sementara itu, Wahab turut menyumbang RM5,000 untuk setiap masjid dan RM3,000 untuk setiap surau termasuk surau sekolah di kawasan Parlimen Igan.

“Jumlahnya kira-kira RM190,000. Ini bertujuan menampung kos operasi tempat ibadah yang meningkat pada Ramadan dengan pelbagai aktiviti keagamaan,” katanya.

Majlis penyampaian sumbangan itu diadakan di Dewan Masyarakat Kampung Tian, baru-baru ini yang disampaikan oleh Ahli Parlimen Igan, Ahmad Johnie Zawawi.

See author's posts


China dakwa warga Kanada curi rahsia negara

BEIJING: Pemerintah China secara rasmi mendakwa dua warga Kanada yang ditahan lebih 18 bulan lalu atas tuduhan mengintip, kata pegawai hari ini di tengah-tengah ketegangan diplomatik antara Beijing dan Ottawa.

Penahanan bekas diplomat, Micheal Kovrig dan ahli perniagaan Michael Spavor dipercayai sebagai tindak balas terhadap tindakan Kanada menahan eksekutif kanan gergasi telekomunikasi China, Huawei iaitu Meng Wanzhou pada 1 Disember 2018.

Pejabat pendakwa raya utama China dalam satu kenyataan semalam berkata, ia telah memulakan tindakan pendakwaan terhadap Kovrig dan Spavor atas tuduhan jenayah berkaitan risikan dan mencuri rahsia negara.

Pada awalnya, kedua-duanya dituduh terbabit dalam aktiviti yang membahayakan keselamatan China iaitu frasa yang sering digunakan Beijing dalam isu berkaitan pengintipan.

Tuduhan mengintip boleh mengakibatkan Kovrig dan Spavor dijatuhi hukuman penjara yang lebih lama.

Pendakwaan itu dibuat beberapa minggu selepas keputusan utama dalam kes Wanzhou di mana hakim Kanada memutuskan bahawa proses untuk mengekstradisinya ke Amerika Syarikat (AS) akan diteruskan.

Wanzhou diberkas di Vancouver atas permohonan AS yang menuduhnya melanggar sekatan terhadap Iran.

Penahanan Wanzhou serta tindakan Beijing menjadikan Kovrig dan Spavior sebagai ‘cagaran’ turut merosakkan perdagangan antara kedua-dua negara.

China juga telah menyekat eksport pertanian Kanada yang bernilai berbilion dolar. – AFP

See author's posts


Mesir memumiakan jerung baham pelancong Rusia

ANKARA: Mesir dalam usaha untuk memumiakan jerung tenggiri (tiger shark) yang membaham seorang pelancong Rusia di bandar Hurghada, dekat Laut Merah pada Khamis lepas.

Haiwan itu kemudian berjaya ditangkap dan dibawa ke darat.

Sebahagian anggota badan pelancong berusia 28 tahun itu ditemukan dalam perut haiwan itu, manakala selebihnya dijumpai oleh nelayan.

Bangkai jerung tenggiri itu telah diserahkan kepada penyelidik di Institut Sains Marin untuk diawet sebelum dipamerkan di muzium, menurut Agensi Anadolu memetik akhbar tempatan Shorouk.

“Jerung tenggiri, haiwan kedua paling berbahaya kepada manusia selepas jerung putih.

“Haiwan itu boleh ditemukan di Laut Merah dalam jumlah yang kecil. Bagaimanapun, jerung itu dikatakan memburu di sekitar pantai dan boleh menangkap mangsanya pada kedalaman kurang dua meter,” kata pakar di Institut Sains Marin, Ashraf Seddik.

Sementara itu, ketua institut berkenaan Ahmed Wahballah berkata, jerung itu akan dipamerkan di Muzium Institut Saintifik.

Pada 2022, dua pelancong Eropah terbunuh diserang haiwan itu berhampiran Hurghada manakala pada 2020, seorang budak lelaki Ukraine kudung tangan dan seorang pemandu pelancong Mesir kudung sebelah kaki akibat diserang jerung.

Seorang pelancong Czech, pelancong Jerman serta pelancong dari Eropah turut maut akibat dibaham jerung masing-masing pada 2018, 2015, 2010. – Bernama-Agensi Anadolu

See author's posts


Kafe konsep 2D, raih jualan puluhan ribu

TUMPAT: Pengalaman bekerja sebagai barista sambilan di sebuah cawangan kafe popular di Kuala Lumpur lima tahun lepas telah mendorong Ismail Mohamad, 24, memendam hasrat untuk menceburi bidang perniagaan dalam industri makanan dan minuman (F&B).

Kini, bekas kakitangan di sebuah syarikat penerbangan tempatan itu berjaya merealisasikan impiannya, dengan mengusahakan Movilion Coffee House (Movilion) yang mempunyai dua cawangan, masing-masing terletak di Pasir Pekan di sini dan Kota Bharu yang berkonsepkan hiasan dalaman dua dimensi (2D).

“Trend anak muda sekarang yang suka mengambil gambar dan berkongsi di media sosial memberi idea kepada saya untuk membuka kafe ini, malah pekerjaan sebelum ini yang berpeluang melawati negara luar juga memberi inspirasi kepada saya membuka kafe konsep 2D yang pertama di Kelantan,” katanya kepada Bernama.

Uniknya Movilion ini, dinding dan lantainya ‘dicat’ warna putih-hitam dengan lukisan 2D yang mempamerkan pelbagai suasana di beberapa bahagian tempat makan antaranya gambaran seorang wanita sedang menikmati minuman di restoran.

Berkongsi cerita, anak jati Kota Bharu ini yang gemar menjelajah ke ‘tempat orang’ telah melawat ke 25 negara termasuk Korea, yang memberi ilham kepadanya untuk membuka kafe berkonsepkan 2D itu.

“Pertama kali saya bercuti ke negara berkenaan pada 2018 dan semasa melawat bandar Incheon dan Seoul, saya ternampak dan kagum dengan sebuah kafe di situ yang menggunakan hiasan dalaman 2D bertemakan suasana dan budaya Korea zaman dahulu.

“Maka, saya terdetik untuk mengusahakan kafe seumpama itu memandangkan tiada lagi kafe berkonsepkan 2D di Kelantan. Justeru, saya mengambil peluang ini supaya perniagaan saya tampak berbeza berbanding pengusaha kafe tempatan yang lain,” katanya.

Selain menyediakan minuman kopi, Movilion juga menjual pelbagai juadah ala barat antaranya pasta dan ‘chicken grill’, termasuk pencuci mulut seperti aiskrim berperisa ‘cheesecake’ dan menu istimewanya ‘waffle with ice cream’ yang menjadi jualan terlaris ketika ini. Kesemua makanan dan minuman itu adalah resipinya sendiri.

Mengulas lanjut, Ismail mula mengusahakan kafenya selepas hilang pekerjaan sebagai seorang kakitangan khidmat pelanggan di syarikat penerbangan tempatan di Lapangan Terbang Antarabangsa Kuala Lumpur, susulan sektor itu terjejas oleh pandemik Covid-19.

“Hampir empat tahun saya bekerja dalam industri penerbangan dan sememangnya amat meminati kerja saya sebelum ini, tetapi rezeki terhenti pada Januari lalu kerana terpaksa diberhentikan. Jadi, saya ambil keputusan untuk pulang dan tinggal bersama ibu bapa di Bachok.

“Kemudian, saya memulakan perniagaan (Movilion) pada awal Februari lepas dengan menggunakan duit simpanan sendiri sebagai modal, selain turut dibantu dua orang kakak, Nurul Izzah, 32, dan Fauzah, 29, yang juga rakan kongsi serta penasihat syarikat,” katanya yang memegang saham Movilion sebanyak 51 peratus.

Ismail mengakui pada permulaan perniagaan beliau, ia tidak memberangsangkan berikutan pelaksanaan Perintah Kawalan Pergerakan yang tidak membenarkan kedai makan beroperasi seperti biasa, bagi mengelakkan penularan wabak Covid-19.

Namun, dengan semangat tidak mudah putus asa, Ismail berkata, beliau terus mempromosikan Movilion melalui media sosial serta menggunakan perkhidmatan ‘e-hailing’ untuk melonjakkan jualan perniagaannya, dan ternyata kaedah itu membuahkan hasil sehingga kafenya semakin dikenali penduduk tempatan sejak Jun lepas.

Malah, anak kelima daripada enam beradik ini, sekarang ini mampu ‘tersenyum lebar’ apabila jualan makanan serta minuman ala barat di kafenya, sudah mencecah antara RM50,000 hingga RM70,000 sebulan dan hasil jualan semakin meingkat selepas kerajaan membenarkan ‘dine-in’ di kedai makan.

Mengakhiri perbualan, Ismail yang merupakan pemegang Diploma Pengurusan Penerbangan di Kolej Cybernatic di Kuala Lumpur, buat masa ini fokus untuk memperkukuhkan lagi dua cawangan Movilion yang sedia ada, sebelum memperluaskan perniagaannya di daerah lain.

“Insya-Allah, pada masa akan datang, saya akan membuka lagi cawangan yang baharu sekali gus dapat meningkatkan peluang pekerjaan kepada anak muda tempatan,” katanya yang kini menggajikan seramai lapan pekerja.- Bernama

See author's posts


Sarawak United perlu stadium di Lembah Klang

SARAWAK United memerlukan bantuan Liga Bolasepak Malaysia (MFL) bagi memilih stadium di sekitar Lembah Klang untuk dijadikan sebagai stadium tuan rumah.

Menurut Presiden Sarawak FA, Datuk Posa Majais, ini bagi memudahkan perlawanan liga untuk pasukan lawan menentang Sarawak United ketika Sarawak masih sibuk mengekang penularan Covid-19.

“Dengan Sarawak kini merupakan kawasan zon merah semestinya akan menyukarkan pasukan lawan untuk bertandang ke sini kerana perlu menjalani proses kuarantin terlebih dahulu.

“Keadaan ini pasti akan menyebabkan pihak lawan akan menolak untuk bermain di sini ekoran perlu mengikuti prosedur wajib tersebut,” katanya.

Tambah Posa lagi, Kerajaan Sarawak kini dilihat tidak akan mengugurkan sekatan perjalanan dalam masa terdekat dengan pengumuman lanjutan perintah kawalan pergerakan bersyarat (PKPB) sehingga 1 Mac.

“Kita akan menghantar Rayuan kepada pihak MFL dan kita akan melihat jadual perlawanan dahulu sebelum membuat pengumuman rasmi,” katanya lagi.

Sarawak United dilihat bakal mencabar kedudukan liga primier setelah membawa masuk jurulatih berpengalaman B. Sathianathan dan beberapa pemain ternama tanah air dan import.

Oleh ASYRAF HALIM

See author's posts


PRU-15 peluang terbaik tamatkan era pembangkang di Sibu

SIBU: Pilihan Raya Umum Ke-15 (PRU-15) menawarkan peluang terbaik buat Gabungan Parti Sarawak (GPS) untuk menamatkan era pembangkang di kawasan Parlimen Sibu.

Naib Presiden Parti Pesaka Bumiputera Bersatu (PBB) Datuk Dr Annuar Rapaee berkata, berdasarkan keputusan Pilihan Raya Negeri ke-12 (PRN-12) Disember lepas, GPS akan berjaya kali ini.

Beliau berkata, kecuali Bawang Assan, GPS telah memenangi kerusi Dewan Undangan Negeri (DUN) Nangka dan Pelawan di bawah kerusi Parlimen Sibu, justeru mengikut perkiraannya GPS berpeluang untuk menang kali ini.

“Berdasarkan ini dan pastinya semangat tinggi semua parti komponen untuk menamatkan era pembangkang di Sibu, saya berpendapat kami akan berjaya melakukannya kali ini,” katanya kepada pemberita pada Mesyuarat Jentera Wanita PBB Zon 7 & 8 di sini, hari ini.

Semalam, sebuah akhbar berbahasa Inggeris tempatan melaporkan Ketua Cawangan Parti Rakyat Sarawak Bersatu (SUPP) Nangka, Chua Beng Seng menyuarakan keyakinan pilihan raya umum kali ini akan menamatkan 12 tahun penguasaan pembangkang di Parlimen Sibu.

Keyakinan beliau adalah berdasarkan kejayaan parti itu memenangi semula kerusi DUN Pelawan dan Bukit Assek pada PRN sebelum ini dan cawangan Nangka, Bawang Assan dan Pelawan parti itu akan berdiri teguh di belakang calon mereka bagi memastikan kemenangan.

Chua juga dilaporkan berkata, Pengerusi Majlis Perbandaran Sibu, Clarence Ting Ing Horh adalah taruhan terbaik GPS untuk merampas kerusi Sibu.

Sementara itu, meskipun ramalan memberangsangkan tersebut, Ketua Pergerakan Wanita GPS Dato Sri Fatimah Abdullah berkata, beliau dan sayap wanitanya tidak akan leka dan berjanji untuk bekerja keras serta memastikan tiada kesilapan dilakukan, bagi memastikan kejayaan menjadi milik GPS.

Selain pendekatan tradisional iaitu berjumpa pengundi secara bersemuka, Wanita GPS akan turut memanfaatkan saluran dalam talian untuk meyakinkan pengundi lama dan baharu.

“Kami tidak akan bergerak sebagai Wanita PBB, PRS, SUPP atau PDP tetapi sebagai satu GPS dalam pilihan raya ini,” tambahnya.

Suruhanjaya Pilihan Raya (SPR) menetapkan hari pengundian bagi PRU-15 pada 19 Novomber, penamaan calon (5 November) dan pengundian awal pada 15 November. – Bernama

See author's posts


202,722 mohon Kenyalang Gold Card

KUCHING: Seramai 202,722 telah memohon Kenyalang Gold Card (KGC) iaitu mewakili 64.35 peratus daripada jumlah keseluruhan warga emas di seluruh Sarawak.

Menteri Kebajikan, Kesejahteraan Komuniti, Wanita, Keluarga dan Pembangunan Kanak-kanak, Dato Sri Fatimah Abdullah berkata, populasi warga emas di Malaysia menjelang 2030 adalah dianggarkan 14 peratus yang berusia 60 tahun ke atas.

“Manakala di Sarawak dianggarkan mempunyai 16 peratus iaitu bersamaan dengan 526,000 orang tua menjelang 2030.

“Mengikut data Jabatan Kebajikan Masyarakat Sarawak (JKMS) setakat 26 Mac 2021,  seramai 202,722 pemohon KGC setakat hari ini (semalam) ialah mewakili 64.35 peratus daripada jumlah keseluruhan warga emas di Sarawak (315, 000 orang),” katanya.

Beliau berkata demikian ketika berucap pada Majlis Penyerahan Kenyalang Gold Card (KGC), Bantuan Ihsan Kematian (BIK), Bantuan Khas pesakit Buah Pinggang dan penghargaan kepada Rakan Strategik KGC di Hotel Waterfront.

Mengulas lanjut, Fatimah memberitahu Kenyalang Gold Card (KGC) turut dilengkapi dengan Bantuan Ihsan Kematian (BIK).

Katanya, pemberian BIK kepada pemegang KGC yang meninggal adalah inisiatif Kerajaan Sarawak membantu meringankan beban keluarga bagi menanggung kos pengebumian.

“Bagi 2020 terdapat 1,862 permohonan BIK yang telah diterima oleh Jabatan Kebajikan Masyarakat Sarawak. Setakat 1 Januari 2021 sehingga 26 Mac 2021, sebanyak sebanyak 973 permohonan BIK telah diterima.

“Ini menjadikan keseluruhan permohonan BIK bagi 2020 dan sehingga 26 Mac 2021 adalah sebanyak 2,835 dengan peruntukan RM6.9 juta,” ujarnya.

Oleh JEAKQLEYN YACHO

See author's posts


Bolt positif Covid-19

Ejen raja pecut Jamaica, Usain Bolt (gambar) mengesahkan pada Selasa bahawa pemenang pingat emas Olimpik sebanyak lapan kali itu disahkan positif covid-19.

“Ujian Covid-19 positif, tetapi Usain tidak menunjukkan sebarang gejala,” kata Ricky Simms kepada saluran berita Amerika CNN menerusi e-mel.

Kenyataan Simms mengesahkan laporan sebelumnya oleh media Jamaica  mengenai pelari pecut yang itu bersara itu positif hanya beberapa hari selepas dia menyambut ulang tahunnya yang ke-34 dengan pesta mewah ditengah penularan Pendemik tersebut.

Pada Isnin, Bolt mengumumkan di Instagram bahawa dia menjalani kuaranti sendiri, sementara menunggu keputusan ujian yang dia lakukan pada Sabtu.

Bagaimanapun, Bolt tidak mengesahkan keputusan ujiannya, namum dia menggesa sesiapa  yang mempunyai kontak dekat atau ada bersentuhan dengannya untuk menjalani kuarantin.

“Saya melakukan ujian pada hari Sabtu sebelum meninggalkan (Jamaica) kerana saya mempunyai urusan,” kata Bolt dalam sebuah video yang disiarkan di Twitter. “Saya berusaha untuk bertanggungjawab jadi saya akan terus berada dalam proses kuarantin.

“Juga, saya tidak mengalami sebarang gejala, saya akan kuanantikan diri saya sendiri dan menunggu pengesahan untuk mengetahui apakah prosedurnya dan melihat bagaimana saya boleh melakukan proses itu sendiri daripada Kementerian Kesihatan.

“Sehingga itu, saya akan menghubungi rakan-rakan saya dan memberitahu mereka apabila mereka bersentuhan dengan saya agar bertenang,menjalani kuanranti dan sentiasa selamat” kata Bolt.

Perdana Menteri Jamaica Andrew Holness pada Isnin mengatakan bahawa polis sedang menyiasat keadaan sekitar pesta ulang tahun Bolt.

“Terdapat laporan mengenai aktiviti yang berkaitan dengan Usain Bolt,” kata Holness pada sidang media maya.

“Semua perkara ini sedang disiasat secara menyeluruh dan polis akan memberikan laporan mengenai hal-hal ini dalam waktu terdekat.”

Bolt kali terakhir bertanding di peringkat antarabangsa pada Kejohanan Dunia 2017 di London. Dia dan pasangannya Kasi Bennet menyambut kelahiran anak perempuan mereka pada Mei lepas. -AFP

See author's posts


SUPP calonkan Bong, Jong di Padungan

KUCHING: Parti Rakyat Bersatu Sarawak (SUPP) Cawangan Kuching mengusulkan dua nama sebagai calon yang berpotensi untuk kerusi Dewan Undangan Negeri (DUN) Padungan pada pilihan raya negeri akan datang.

Pengerusinya, Datuk Lily Yong berkata, dua calon terbabit iaitu Bong Lian Huan dan Jong Yean Pin diperkenalkan kepada khalayak ramai semasa menyerahkan bendera Gabungan Parti Sarawak (GPS) di sini semalam.

“Ini adalah permulaan walaupun persiapan telah berjalan sejak dua tahun lalu. Tetapi hari ini akan menjadi simbolik susulan penyerahan bendera GPS daripada SUPP cawangan Kuching,” katanya.

“Kami mahukan mereka mulai hari ini dan seterusnya berada di lapangan untuk melakukan segala-galanya sebagai calon yang berpotensi. Sudah tentu keputusan akhir masih bergantung kepada pucuk kepimpinan GPS,” ujarnya.

Ditanya banyak pihak dikhabarkan akan meletakkan calon untuk bertanding di kerusi Padungan pada pilihan raya negeri akan datang, Yong berkata, seperti difahami, Padungan tidak pernah menjadi kerusi ‘tenang’, sama ada dalam pilihan raya negeri atau parlimen.

“Ia tidak pernah ‘sunyi’ dan dapat difahami kerana Padungan terletak di tengah-tengah ibu kota Sarawak dan tidak mengejutkan,” katanya

“Namun, itu tidak menjadi masalah dan saya tidak fikir kita harus leka walaupun Wong King Wei telah keluar daripada Parti Tindakan Demokratik (DAP),” katanya.

Beliau memberitahu, yang paling penting adalah bersikap ikhlas dalam menjalankan tugas dan bersuara untuk rakyat untuk memenangi hati mereka, katanya.

Tambah Yong, sebenarnya Bong Lian Huan dan Jong  Yean Pin sudah mengelilingi Padungan pada hari-hari tertentu dalam seminggu membantu rakyat memohon Kenyalang Gold Card (KGC) dan menyelesaikan masalah mereka.

Oleh Cheryl Law

See author's posts